sagorsarker/bangla-wikipedia huggingface dataset:
শংকর গোবিন্দ চৌধুরী

শংকর গোবিন্দ চৌধুরী (জন্ম: ৪ মার্চ, ১৯২৬ - মৃত্যু: ১৩ সেপ্টেম্বর, ১৯৯৫) ছিলেন বাংলাদেশের একজন রাজনীতিবিদ, সমাজসেবী এবং মুক্তিযুদ্ধের সংগঠক। তিনি নাটোর-২ আসনের সংসদ সদস্য ছিলেন। স্বাধীনতা ও মুক্তিযুদ্ধে অবদানের জন্য বাংলাদেশ সরকার ২০১৮ সালে তাকে “স্বাধীনতা পুরস্কার” (মরণোত্তর) সম্মাননায় ভূষিত করে।
শংকর গোবিন্দ চৌধুরী ১৯২৬ সালের ৪ মার্চ তারিখে নাটোরে জন্মগ্রহণ করেন। তার পিতার নাম জ্ঞানদা গোবিন্দ চৌধুরী; তিনি নাটোরের রাণী ভবানীর জমিদার ছিলেন। ১৯৫৪ সালে তিনি অনিমা চৌধুরীর সঙ্গে বিবাহবন্ধনে আবদ্ধ হন। ১৯৪৫ সালে বগুড়ার আদমদীঘি হাইস্কুল থেকে ম্যাট্রিকুলেশন পাস করে উচ্চশিক্ষার্থে কলকাতার বিদ্যাসাগর কলেজে ভর্তি হন। ১৯৪৭ সালে বিএসসিতে অধ্যয়নকালে ভারত বিভক্তির সময় তার শিক্ষাজীবনের পরিসমাপ্তি ঘটে। ।
শংকর গোবিন্দ চৌধুরীর ব্রিটিশবিরোধী আন্দোলনের মাধ্যমে রাজনৈতিক জীবনের শুরু। ছিলেন মুক্তিযুদ্ধের অন্যতম সংগঠক। মুক্তিযুদ্ধে ৭ নম্বর সেক্টরের জোনাল কাউন্সিলের ভাইস চেয়ারম্যান ছিলেন। তিনি ১৯৫৪ সালে আওয়ামী লীগে যোগদান করেন। তিনি আমৃত্যু নাটোর জেলা আওয়ামী লীগের সভাপতি ছিলেন। ১৯৬৬ সালের ছয় দফা, ১৯৬৯ সালের আইয়ুববিরোধী আন্দোলন এবং এরশাদের শাসনামলে স্বৈরাচারবিরোধী আন্দোলনসহ প্রতিটি গণতান্ত্রিক আন্দোলনে তিনি সক্রিয়ভাবে অনেক গুরুত্বপূর্ণ ভূমিকা পালন করেন। ১৯৬৬ সালে ৬ দফা আন্দোলনে সক্রিয় অংশগ্রহণের জন্য এক বছর কারাবরণ করেন তিনি।
১৯৬৯ থেকে ১৯৮৪ সাল পর্যন্ত তিনি নাটোর পৌরসভার চেয়ারম্যান ছিলেন।
তিনি ১৯৭০ সালের নির্বাচনে আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন। ১৯৭২ সালে বাংলাদেশের সংবিধান প্রণয়ন কমিটির অন্যতম সদস্যও ছিলেন। ১৯৭৫ সালে বাকশাল প্রবর্তিত হলে তিনি নাটোরের গভর্ণর নিযুক্ত হন। ১৯৯১ সালের পঞ্চম জাতীয় সংসদ নির্বাচনে তিনি আওয়ামীলীগের হয়ে সংসদ সদস্য নির্বাচিত হন।
১৯৯৬ সালের ১৩ সেপ্টেম্বর ঢাকার সম্মিলিত সামরিক হাসপাতালে তিনি মৃত্যুবরণ করেন।
১৯৯৯ সালের ১২ জানুয়ারি নাটোর জেলা স্টেডিয়াম তার নামে উদ্বোধন করা হয়। ২০১৮ সালে বাংলাদেশ সরকার “স্বাধীনতা ও মুক্তিযুদ্ধ” বিভাগে তাকে মরণোত্তর “স্বাধীনতা পুরস্কার” সম্মাননায় ভূষিত করে।
বরেন্দ্র অনুসন্ধান সমিতি

বরেন্দ্র অনুসন্ধান সমিতি বাংলাদেশের রাজশাহী অঞ্চলের একটি প্রাচীন গবেষণা প্রতিষ্ঠান। ১৯১০ সালে রাজশাহী অঞ্চলের তিনজন পুরাকীর্তি ও বিদ্যাত্সাহী ব্যক্তি শরৎ কুমার রায়, অক্ষয়কুমার মৈত্রেয় এবং রমাপ্রসাদ চন্দ একত্রিত হয়ে প্রতিষ্ঠা করেন এই প্রতিষ্ঠানটি।
ঊনবিংশ শতকের শেষ দিকে বাংলা সাহিত্য এবং বাংলার ঐতিহাসিক ও প্রত্নতাত্ত্বিক নিদর্শনসমূহ সংগ্রহ ও অনুশীলনের জন্য প্রতিষ্ঠা করা হয় বঙ্গীয় সাহিত্য পরিষদ-এর। এর প্রথম অধিবেশন অনুষ্ঠিত হয় ১৯০৮ সালে পশ্চিমবঙ্গের কাশিমবাজার এবং দ্বিতীয় অধিবেশন অনুষ্ঠিত হয় ১৯০৯ সালে ভাগলপুর-এ। রাজশাহী থেকে শরৎ কুমার রায়, অক্ষয় কুমার ও রমা প্রসাদ এই উভয় অধিবেশনে যোগ দেন এবং বরেন্দ্র অঞ্চলের ঐতিহ্য ও পুরাকীর্তি সম্পর্কিত প্রবন্ধ উপস্থাপন করেন। সেখান থেকে ফিরে এসে তারা ১৯১০ সালে বঙ্গীয় সাহিত্য পরিষদ-এর সাথে একত্রিতভাবে বগুড়া জেলার খঞ্জনপুরে একটি পুরাতাত্ত্বিক অভিযান পরিচালনা করেন। সেই অভিযানে সংগৃহীত ঐতিহ্য সংরক্ষণের জন্য একটি সমিতি গঠনের বিষয়ে ঐকমত্য হয়ে তারা গঠন করেন 'বরেন্দ্র অনুসন্ধান সমিতি'। এই সমিতির ব্যয় নির্বাহের জন্য কুমার শরৎকুমার রায়, অক্ষয় কুমার মৈত্রেয় ও রমাপ্রসাদ তাদের ব্যক্তিগত অর্থ প্রদান করতেন; কিন্তু তা প্রয়োজনের তুলনায় কম হওয়ায় বঙ্গীয় সরকার এই সমিতিকে একশ টাকা করে অনুদান দিত।
বরেন্দ্র অনুসন্ধান সমিতির পরিচালিত প্রত্নতাত্ত্বিক অভিযানের ফলে সংগৃহীত বিভিন্ন নিদর্শনসমূহ সংরক্ষণের জন্য একটি ভবন নিমার্ণ করার প্রয়োজনীয়তা দেখা দেয়ায় শরৎ কুমার নানাবিধ আর্থিক অনটনের মধ্যেও নিজের দান করা জমিতে একটি ভবন নির্মাণের কাজ শুরু করেন। বরেন্দ্র অনুসন্ধান সমিতির কর্মকর্তাদের অনুরোধে বাংলার তৎকালীন গভর্নর লর্ড কারমাইকেল ১৯১৬ সালের ১৩ নভেম্বর বরেন্দ্র গবেষণা জাদুঘর ভবনের ভিত্তিপ্রস্তার স্থাপন করেন এবং নিমার্ণ শেষে ১৯১৯ সালের ২৭ নভেম্বর এর দ্বার উন্মোচন করেন লর্ড রোনাল্ডসে।
রমাপ্রসাদ চন্দ

রমাপ্রসাদ চন্দ (১৫ আগস্ট ১৮৭৩ - ২৮ মে ১৯৪২) ছিলেন একজন ব্রিটিশ ভারতীয় বাঙালি ইতিহাসবিদ এবং পুরাতত্ত্ববিদ। তিনি ১৯১০ সালে রাজশাহী অঞ্চলের অপর দুই পুরাকীর্তি ও বিদ্যাত্সাহী ব্যক্তি শরৎ কুমার রায় এবং অক্ষয়কুমার মৈত্রেয়-এর সাথে একত্রে প্রতিষ্ঠা করেন বরেন্দ্র অনুসন্ধান সমিতি এবং পরবর্তীতে ১৯১৯ সালে বরেন্দ্র গবেষণা জাদুঘর।
চলনবিল জাদুঘর

চলনবিল জাদুঘর নাটোর জেলার গুরুদাসপুর উপজেলার খুবজীপুর গ্রামে অবস্থিত। এখানে চলনবিলের প্রত্নতাত্ত্বিক নিদর্শন সংগ্রহে রাখা হয়েছে।
১৯৭৮ সালের ১লা সেপ্টেম্বর খুবজীপুর দ্বিমুখী উচ্চ বিদ্যালয় ভবনে বেসরকারি উদ্যোগে অস্থায়ীভাবে যাত্রা শুরু হয় চলনবিল জাদুঘরের। ১৯৮৯ সালের ২ জুলাই জাদুঘরটি প্রত্নতত্ত অধিদপ্তরের আওতায় আসে । এটি প্রতিষ্ঠার পর সংগ্রহকাজে গুরুত্ব দেয়া হয় । 
চলনবিল অঞ্চলের ইতিহাস ঐতিহ্য সংরক্ষণের লক্ষ্যে অধ্যাপক এম.এ. হামিদ এই জাদুঘর স্থাপনের সিদ্ধান্ত নেন। তিনি তার চেষ্টায় জাদুঘরকে সমৃদ্ধ করেছিলেন হাতে লেখা কোরআন শরীফ, মহারানী ভবানীর হাতে লেখা দলিল, চলনবিল অঞ্চলের মানুষের ব্যবহৃত নানান জিনিস-পত্র, দুর্লভ পূরাকীর্তি, নানান ধরনের মূর্তি আর মুদ্রা দিয়ে। 
বর্তমানে অযত্ন অবহেলায় জাদুঘরটি ধ্বংসের মুখে। স্যাঁতস্যাঁতে কক্ষগুলোতে রক্ষিত মূল্যবান দুর্লভ প্রত্ন সম্পদগুলো ক্ষতির সম্মুখে পড়েছে। এছাড়া, সংস্কার আর সংরক্ষণের নামে মূল্যবান অনেক জিনিস নিয়ে যাওয়া হয় বগুড়া মহাস্থান জাদুঘরে। পরে সেগুলো আর ফিরে আসেনি।
ড্যারেন ব্র্যাভো

ড্যারেন মাইকেল ব্র্যাভো (; জন্ম: ৬ ফেব্রুয়ারি, ১৯৮৯) ত্রিনিদাদ ও টোবাগোর সান্তা ক্রুজ এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ঘরোয়া ক্রিকেটে তিনি ত্রিনিদাদ ও টোবাগো দলে খেলে থাকেন। বামহাতি ব্যাটসম্যান হিসেবে তার পরিচিতি রয়েছে। তার আদর্শ হিসেবে রয়েছেন ব্রায়ান লারা। অফ সাইডে তার ব্যাটিং স্টাইলের জন্য ব্রায়ান লারার সাথে তুলনা করা হয়। ব্রায়ান লারা ও ব্র্যাভো’র মা একে-অপরের আত্মীয়া। এছাড়াও তিনি ওয়েস্ট ইন্ডিজের বর্তমান ক্রিকেটার ডোয়েন ব্র্যাভোর বৈমাত্রেয় ভাই।
ত্রিনিদাদ ও টোবাগো দলের অনূর্ধ্ব-১৯ পর্যায়ের ক্রিকেট খেলার পর জানুয়ারি, ২০০৭ সালে গায়ানার বিপক্ষে একদিনের ক্রিকেটে অভিষেক ঘটে ব্র্যাভো’র। খেলায় তিনি মাত্র সাত রান করেন। তিনদিন পর লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে প্রথমবারের মতো অংশগ্রহণ করেন। এরপর ২০০৬-০৭ মৌসুমে কোন খেলায় অংশগ্রহণ করেননি। এরপর তিনি অনূর্ধ্ব-১৯ দলে ফিরে আসেন ও টিসিএল অনূর্ধ্ব-১৯ চ্যালেঞ্জে অংশ নিয়ে প্রতিযোগিতার শীর্ষস্থানীয় রান সংগ্রহকারী বনে যান। ৫৯.৮৫ রান গড়ে তিনি পাঁচ খেলায় মোট ৪১৯ রান সংগ্রহ করেন।
জুন, ২০০৯ সালে ওয়েস্ট ইন্ডিজের একদিনের দলে ডাক পান। ভারতের বিরুদ্ধে অনুষ্ঠিত ওডিআই সিরিজের প্রথম দুটি খেলায় অংশগ্রহণ করেন। সাবিনা পার্কে অনুষ্ঠিত প্রথম একদিনের আন্তর্জাতিকে অভিষেক ঘটে। প্রথম দুই বলেই দুটি চারসহ ১৬ বলে ১৯ রান তোলেন। টেস্ট ক্রিকেটে অভিষেক ঘটে শ্রীলঙ্কার বিপক্ষে ১৫ নভেম্বর, ২০১০ তারিখে। এতে তিনি ১৫৯ বল খরচ করে ৫৮ রান করেন। দ্বিতীয় টেস্টে ৮০ এবং তৃতীয় টেস্টে ৬৮ রান করেন। সফরে তার রান গড় ছিল ৬৮.৬৬।
২০১১ সালের ক্রিকেট বিশ্বকাপে অংশগ্রহণ শেষে তিনি দলের সাথে পাকিস্তান সফরে যান। দুই টেস্টের সিরিজে তিনিই ছিলেন একমাত্র ব্যাটসম্যান, যার রান সংখ্যা ১০০ পেরিয়েছিল। অক্টোবরে ওয়েস্ট ইন্ডিজ বাংলাদেশ সফরে আসে। প্রথম টেস্টে ২ ও ২৪* করেন যা ড্রয়ে পরিণত হয়। দ্বিতীয় টেস্টে তিনি শতরান করেন ও দলকে ১-০ ব্যবধানে জয়ী হতে সহাযতা করেন। ২৯৭ বলে সংগৃহীত ১৯৫ রান ছিল এ উপমহাদেশে যে-কোন ওয়েস্ট ইন্ডিয়ান ব্যাটসম্যানের ৯ম সর্বোচ্চ রান।
সরফরাজ খান

সরফরাজ খান (; ১৭০০ – ২৯ এপ্রিল ১৭৪০) বা মির্জা আসাদুল্লাহ সরফরাজ খান দাখ্নি বাংলার তৃতীয় নবাব এবংং জাহাঙ্গীরনগরের পঞ্চম নায়েব নাজিম। তার আসল নাম মির্জা আসাদুল্লাহ। সরফরাজ খানের নানা নবাব মুর্শিদ কুলি খান সরফরাজকে বাংলা, বিহার ও উড়িষ্যার নবাব হিসেবে তাঁর উত্তরাধীকারী মনোনীত করেন। ১৭২৭ সালে মুর্শিদ কুলি খানের মৃত্যুর পর যখন তিনি সিংহাসনে আরোহণ করবেন তখন জানতে পারেন তার পিতা উড়িষ্যার সুবেদার সুজা উদ্দিন মুহাম্মদ খান ও তার প্রতিনিধি আলীবর্দী খাঁ বিশাল বাহিনী নিয়ে সিংহাসন দখলের জন্য মুর্শিদাবাদ অগ্রসর হচ্ছেন। পরিবারের মধ্যে কলহ এড়ানোর জন্য তাঁর মাতা দেওজার বেগম তাঁর পিতার সম্মানে সিংহাসন ছেড়ে দিতে বলেন। পরবর্তীতে সুজা উদ্দিন মুহাম্মদ খান তাঁর উত্তরাধীকারী হিসেবে সরফরাজকেই মনোনীত করেন এবং ১৭৩৯ সালে পিতার মৃত্যুর পর তিনি সিংহাসনে আরোহণ করেন। সিংহাসনে বসার পর তিনি আলাউদ্দিন হাইদার জং উপাধি লাভ করেন। সরফরাজ খান কে বাংলার নবাবী ইতিহাসের একজন ব্যর্থ শাসক বলা যেতে পারে। কারণ তার শাসন এক বছর কিংবা ৮ মাসের বেশি টেকেনি।
সরফরাজ খানের দুর্ভাগ্য যে তিনি আলীবর্দী খাঁর মত একজন প্রতিপক্ষ পেয়েছিলেন যার ৭০ বছর বয়সেও নেতৃত্ত্ব দেওয়ার অসাধারন গুন ছিল এবং তিনি সরফরাজ খানের দূর্বলতাগুলো জানতেন। সরফরাজ খান ভাগীরথী নদীর তীরে গিরকার যুদ্ধে নিহত হন। তার প্রতিপক্ষ আজিমাবাদের (বর্তমান পাটনা) সুবেদার আলীবর্দী তাকে সরাসরি যুদ্ধে পরাজিত করেন। যুদ্ধটি ক্ষণস্থায়ী ছিল কিন্তু এর ভয়াবহতা ছিল মারাত্মক। যুদ্ধের প্রথম দিকেই সরফরাজ খান গুলিবিদ্ধ হন কিন্তু তার সেনাবাহিনী যুদ্ধ চালিয়ে যেতে থাকে। শেষ পর্যন্ত আলীবর্দী খানের নিপুন রণকৌশলের কাছে সরফরাজের সেনাবাহিনী পরাজিত হয়।
প্রাথমিক ছত্রভঙ্গের কারণ ছিল সরফরাজ খান কখনো আলীবর্দী খাঁর কাছ থেকে এরকম যুদ্ধ আশা করেন নি এবং আলীবর্দী খাঁ সবকিছু গুছিয়ে নেওয়ার জন্য সরফরাজকে সময় দেন নি। সিংহাসনে বসার ১৩ মাসের মাথায়ই তিনি আক্রমণ করেন। অপর দিকে সরফরাজ খান আরো বড় হুমকি নাদির শাহকে নিয়ে চিন্তিত ছিলেন যিনি দিল্লি ও পাঞ্জাব আক্রমণ করেছিলেন।
সরফরাজ খান মৃত্যুর সময় পাঁচ পুত্র ও পাঁচ কন্যা রেখে যান যারা কখনো ক্ষমতা গ্রহণ করতে পারেন নি। আলীবর্দী খাঁ বাংলার নবাব হিসেবে অভিষিক্ত হন ও একই সাথে মুর্শিদ কুলির নাসিরি রাজবংশের পতন ঘটে। আলীবর্দী খাঁ আফসার রাজবংশের প্রতিষ্ঠা করেন। সরফরাজ খানকে মুর্শিদাবাদের নাগিনাবাগে সমাধিস্থ করা হয়। তার নির্মিত ফুটি মসজিদ মুর্শিদাবাদে একটি দর্শনীয় স্থান।
বর্দিয়া রাষ্ট্রীয় নিকুঞ্জ

বর্দিয়া রাষ্ট্রীয় নিকুঞ্জ (, ) হচ্ছে নেপালের একটি সংরক্ষিত অঞ্চল যেটি ১৯৮৮ সালে "রাজকীয় বরদিয়া রাষ্ট্রীয় নিকুঞ্জ" হিসেবে প্রতিষ্ঠিত হয়। এর আয়তন হচ্ছে এবং এটি নেপালের তরাই অঞ্চলের সবচেয়ে বড় এবং অক্ষত জাতীয় নিকুঞ্জ। এটি বর্দিয়া জেলায় অবস্থিত কর্নালি নদীর পূর্ব তীর লাগোয়া। এটি উত্তরে সিওয়ালিক পাহাড় দ্বারা বিচ্ছিন্ন। নেপালগুঞ্জ-সুরখেত মহাসড়ক দ্বারা এটির দক্ষিণ দিক গঠিত, যেটি তীব্রভাবে সংরক্ষিত এ-অঞ্চলটিকে আক্রমণ করে। মানব বসতির মাধ্যমে এর প্রাকৃতিক বিচ্ছিন্নতাটি তৈরি হয়েছে গেরুয়ার পাশে পশ্চিমে যেদিকে কর্নালি নদীর একটি শাখা এবং দক্ষিণ-পশ্চিমে ববি নদী প্রবাহিত। এখানে বর্তমানে বাঘের সংখ্যা ১৮টি এবং ৫০টিতে উন্নীত করার লক্ষ্য নির্ধারণ করা হয়েছে।
সুমাত্রার বাঘ

সুমাত্রার বাঘ ("Panthera tigris sumatrae") হচ্ছে একটি দুর্লভ বাঘের উপপ্রজাতি যেটির আবাস ইন্দোনেশিয়ার সুমাত্রা দ্বীপে। এটিকে ২০০৮ সালে আইউসিএন মহাবিপন্ন হিসেবে ঘোষণা করেছে যেহেতু এর সংখ্যা ৪৪১ থেকে ৬৭৯ টিতে নেমে এসেছে এবং ৫০ এর অধিক উপসংখ্যা নেই এবং এটি ধ্বংসের প্রবণতায় রয়েছে।
সুমাত্রার বাঘ হচ্ছে সুন্দা দ্বীপের বাঘ গ্রুপের অন্য দুই বিলুপ্ত বালি বাঘ ও জাভার বাঘ ছাড়াও এই দ্বীপের একমাত্র জীবিত সদস্য। ৩৪টি বাঘের মাইটোকন্ড্রিয়াল জিনের ডিএনএ সিকুয়েন্সের ফলে প্রকল্পটিকে সমর্থন করে যে সুমাত্রার বাঘেরা অন্যান্য ভূমির বাঘের থেকে রোগনির্ণয়ত্তত্বের দিক দিয়ে ভিন্ন। এই বাঘের পুুুরুষ ও মহিলার ৮০-৯০ সে.মি. এবং ওজন হচ্ছে ১০০-১৪০কেজি।
টেলোমিয়ার

টেলোমিয়ার (, এবং ) হলো একটি ক্রোমাটিডের শেষ দুই প্রান্তে যে অঞ্চলে পুনরাবৃত্তিমূলক নিউক্লিওটাইড ক্রম থাকে সে অঞ্চল। টেলোমিয়ার ক্রোমোজমের উভয় প্রান্তে অবস্থিত একমাত্র অঞ্চল যেখানে ডিএনএ একসূত্রক। টেলোমিয়ার টেলোমেরাস নামক এনজাইম দ্বারা নিয়ন্ত্রিত হয়। এটার নামকরণ হয়েছে গ্রীক telos (τέλος) 'শেষ' এবং merοs (μέρος, root: μερ-) 'অংশ' থেকে। প্রতিবেশী ক্রোমোজোমের সাথে মিশে যাওয়া বা ক্রোমোজোমের শেষ প্রান্তের ক্ষয় থেকে এটি ক্রোমোজোমকে রক্ষা করে। ক্রোমোজোমের শেষ প্রান্তকে খাটো হতে দিয়ে, টেলোমিয়ার ক্রোমোজোমের শেষ প্রান্তের জিন ক্ষয় রোধ করে। টেলোমিয়ার ছাড়া জিনোমগুলো অনবরত তথ্য হারাত। প্রতি কোষ বিভাজনে টেলোমিয়ার প্রান্ত ছোট হয়।
কোষ বিভাজনের সময়, যে এনজাইমগুলো ডিএনএ বিভাজন করে তারা বিভাজন প্রক্রিয়া ক্রোমোসোমের শেষ প্রান্ত পর্যন্ত চালিয়ে যেতে পারে না। টেলোমিয়ার ছাড়া কোষ বিভাজন হলে ক্রোমোসোমের শেষ প্রান্ত ও ওখানকার প্রয়োজনীয় তথ্য উভয়ই হারিয়ে যেত। ক্ষয়কৃত টেলোমিয়ার এর ক্ষয় পূরণ টেলোমিয়ার রিভার্জ ট্রান্সক্রিপটেস (Telomerase Reverse Transcriptase) নামক একটি এনজাইম দ্বারা হয়ে থাকে।
অ্যান্ড্রিউ ফিল্ডিং হ্যাক্সলি

স্যার অ্যান্ড্রিউ ফিল্ডিং হ্যাক্সলি একজন ইংরেজ শারীরতত্ত্ববিদ এবং জীবপদার্থবিজ্ঞানী। তিনি ১৯৬৩ সালে চিকিৎসাবিজ্ঞানে নোবেল পুরস্কার লাভ করেন।
হ্যাক্সলি ১৯১৭ সালের ২২ নভেম্বর লন্ডনের হ্যাম্পস্টিডে জন্মগ্রহণ করেন। তিনি কেমব্রিজ বিশ্ববিদ্যালয় থেকে ১৯৩৮ সালে ব্যাচেলর ডিগ্রি লাভ করেন। তিনি ১৯৫৫ সালে রয়েল সোসাইটির ফেলো নির্বাচিত হন। তিনি ১৯৮০ থেকে ১৯৮৫ সাল পর্যন্ত রয়েল সোসাইটির প্রেসিডেন্টের দায়িত্ব পালন করেন।
বার্নার্ড কাট্‌স

স্যার বার্নার্ড কাট্‌স FRS (; ২৬ মার্চ ১৯১১ – ২০ এপ্রিল ২০০৩) একজন জার্মান বংশোদ্ভূত ব্রিটিশ জীবপদার্থবিজ্ঞানী। তিনি ১৯৭০ সালে চিকিৎসাবিজ্ঞানে নোবেল পুরস্কার লাভ করেন। 
কাট্‌স জার্মানির লাইপৎসিগ শহরে জন্মগ্রহণ করেন। তিনি লাইপৎসিগ বিশ্ববিদ্যালয় থেকে ১৯৩৪ সালে গ্র্যাজুয়েট হন। তিনি ইউনিভার্সিটি কলেজ লন্ডন থেকে ১৯৩৮ সালে পিএইচডি ডিগ্রি অর্জন করেন। তিনি ১৯৫২ সালে ইউনিভার্সিটি কলেজ লন্ডন এর অধ্যাপক এবং জীবপদার্থবিজ্ঞানের প্রধান নিযুক্ত হন। তিনি ১৯৭৮ সাল পর্যন্ত এর প্রধান ছিলেন।
২০১৩–১৪ পাকিস্তান ক্রিকেট দলের দক্ষিণ আফ্রিকা সফর

পাকিস্তান জাতীয় ক্রিকেট দল ২০ নভেম্বর, ২০১৩ থেকে ৩০ নভেম্বর, ২০১৩ তারিখ পর্যন্ত দক্ষিণ আফ্রিকা সফর করছে। সফরে তিনটি একদিনের আন্তর্জাতিক ও দুইটি টুয়েন্টি২০ আন্তর্জাতিক ক্রিকেট খেলায় দলটি দক্ষিণ আফ্রিকা জাতীয় ক্রিকেট দলের মোকাবেলা করবে।
কুমিল্লা শিক্ষাবোর্ড সরকারি মডেল কলেজ

কুমিল্লা শিক্ষাবোর্ড সরকারি মডেল কলেজ বাংলাদেশের কুমিল্লা জেলায় অবস্থিত সহশিক্ষা কার্যক্রম অন্তর্ভুক্ত একটি উচ্চমাধ্যমিক পর্যায়ের শিক্ষাপ্রতিষ্ঠান। ২০০৮ সালে প্রতিষ্ঠিত এ প্রতিষ্ঠানে ৬ষ্ঠ থেকে দ্বাদশ শ্রেণী পর্যন্ত পাঠদান করা হয় এবং এখানে আবাসিক সুবিধাও রয়েছে। কুমিল্লা জেলার কোটবাড়ী রোডের শাকতলায় এটি অবস্থিত। এটি বাংলাদেশ সরকার কর্তৃক ২০১৭ সালের ১৮ সেপ্টেম্বর সরকারিকরণ করা হয়। 
সাম্প্রতিক সময়ে স্থাপিত হলেও বর্তমানে এই বিদ্যালয়টি কুমিল্লা জেলার একটি অন্যতম একটি শিক্ষাপ্রতিষ্ঠানে পরিণত হয়েছে। লিখিত এবং মৌখিক পরীক্ষার ভিত্তিতে ৬ষ্ঠ, ৯ম এবং ১১শ শ্রেণীতে ছাত্র ভর্তি করা হয়ে থাকে। বিদ্যালয়টির বর্তমান শিক্ষক সংখ্যা ৪৩ জন এবং প্রায় ৮০০ জন শিক্ষার্থী এই বিদ্যালয়ে অধ্যয়নরত।
কুমিল্লা শিক্ষাবোর্ডের ব্যবস্থাপনা ও পরিচালনায় এবং শিক্ষা মন্ত্রণালয়ের তত্ত্বাবধানে ২০০৮ সালে প্রায় ৩ একর জমির উপর কুমিল্লায় কুমিল্লা শিক্ষাবোর্ড মডেল কলেজ স্থাপিত হয়। শিক্ষা মন্ত্রণালয়ের যুগ্ম-সচিবের নেতৃত্বে একটি স্বায়ত্বশাসিত পরিচালনা পর্ষদ বর্তমানে বিদ্যালয়টির পরিচালনার দায়িত্বে আছে। ২০০৮-০৯ শিক্ষাবর্ষ হতে একাদশ শ্রেণীতে মানবিক, ব্যবসায় শিক্ষা ও বিজ্ঞান শাখায় ভর্তির মাধ্যমে প্রতিষ্ঠানটির যাত্রা শুরু হয়।
কুমিল্লা শিক্ষাবোর্ড মডেল কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা মাধ্যমে শিক্ষাদান করে থাকে। কুমিল্লা শিক্ষাবোর্ড মডেল কলেজে প্রায় ১৫,০০০ বই সমৃদ্ধ শীতাতপ নিয়ন্ত্রিত পাঠাগার এবং প্রয়োজনীয় যন্ত্রপাতি সমৃদ্ধ পদার্থবিজ্ঞান, রসায়ন, কম্পিউটার, জীববিজ্ঞান পরীক্ষাগার রয়েছে।
কুমিল্লা শিক্ষাবোর্ড মডেল কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের পাঠ্য বিষয়সমূহের সাথে সাথে ৬ষ্ঠ-৮ম শ্রেণীর শিক্ষার্থীদের জন্য কম্পিউটার শিক্ষা বাধ্যতামূলক। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীরা নিজ পছন্দমত বিভাগ নির্বাচন করে থাকে।
কুমিল্লা শিক্ষাবোর্ড সরকারি মডেল কলেজে বিভিন্ন ধরনের সহ-শিক্ষা কার্যক্রম দেখা যায়।এর মধ্যে রয়েছে স্কাউটিং, গার্লস গাইড,রোভার, রেড ক্রিসেন্টের কার্যক্রম। এছাড়াও সঙ্গীত শিক্ষা ও অন্যান্য সাংস্কৃতিক দিক শিক্ষা দেওয়া হয়।খেলাধুলার জন্য একটি আলাদা সময় বরাদ্দ থাকে। প্রতি বছরই এখানে বার্ষিক ক্রিয়া ও সাহিত্য সাংস্কৃতিক প্রতিযোগিতা ও পুরস্কার বিতরণী অনুষ্ঠান আয়োজিত হয়।
কুমিল্লা শিক্ষাবোর্ড সরকারি মডেল কলেজে প্রতি বছরই বিভিন্ন খেলাধুলার আয়োজন করা হয়।প্রতি বছরই এ প্রতিষ্ঠানে আন্তঃ হাউজ ফুটবল প্রতিযোগিতা এবং বার্ষিক ক্রীড়া প্রতিযোগিতার আয়োজন করা হয়।এছাড়াও এ প্রতিষ্ঠান প্রতি বছর বিসিবি কর্তৃক আয়োজিত স্কুল ক্রিকেট প্রতিযোগিতায় অংশগ্রহণ করে।এছাড়াও এ প্রতিষ্ঠান কুমিল্লা শিক্ষাবোর্ড কর্তৃক আয়োজিত আন্তঃ কলেজ ভলিবল ও কাবাডি প্রতিযোগিতায় প্রতি বছর অংশগ্রহণ করে।
২০১৮ ও ২০১৯ সালে কুমিল্লা শিক্ষাবোর্ড সরকারি মডেল কলেজ কুমিল্লা জেলার শ্রেষ্ঠ প্রতিষ্ঠানের স্বীকৃতি অর্জন করে।
কুমিল্লা শিক্ষাবোর্ড সরকারি মডেল কলেজ প্রতিষ্ঠালগ্ন থেকেই পাবলিক পরীক্ষায় ভালো ফলাফল করে আসছে।
গডফ্রে হাউন্সফিল্ড

গডফ্রে নিউবোল্ড হাউন্সফিল্ড (২৮ আগস্ট ১৯১৯ – ১২ আগস্ট ২০০৪) একজন ইংরেজ তড়িৎ প্রকৌশলী। তিনি ১৯৭৯ সালে চিকিৎসাবিজ্ঞানে নোবেল পুরস্কার লাভ করেন। 
হাউন্সফিল্ড ১৯১৯ সালের ২৮ অগাস্ট ইংল্যান্ডের নটিংহ্যামশায়ারে জন্মগ্রহণ করেন।
জন ভেন

জন রবার্ট ভেন (২৯ মার্চ ১৯২৭ – ১৯ নভেম্বর ২০০৪) একজন ইংরেজ ফার্মাকোলজিস্ট। তিনি ১৯৮২ সালে চিকিৎসাবিজ্ঞানে নোবেল পুরস্কার লাভ করেন।
ভেন ইয়েল বিশ্ববিদ্যালয়এ ফার্মাকোলজি বিভাগে সহকারী অধ্যাপক হিসেবে কাজ করেন। তিনি লন্ডন বিশ্ববিদ্যালয় এ ১৮ বছর শিক্ষকতা করেন।
পল নার্স

স্যার পল ম্যাক্সিম নার্স একজন ইংরেজ জিনতত্ত্ববিদ। তিনি ২০০১ সালে চিকিৎসাবিজ্ঞানে নোবেল পুরস্কার লাভ করেন। তিনি ২০১০-২০১৫ সাল পর্যস্ত রয়েল সোসাইটির প্রেসিডেন্ট ছিলেন।
পল নার্সের জন্ম নরউইচ শহরে। তার মা অল্প বয়সে অবিবাহিত অবস্থায় গর্ভধারণ করেন বলে নার্সের জন্মের পরে তাকে তার মাতামহ ও মাতামহী সন্তান হিসাবে লালনপালন করেন। নার্স নিজেও জানতেন না যে তিনি যাদের পিতামাতা বলে জানতেন তারা আসলে তার মাতামহ ও মাতামহী এবং তিনি যাকে বোন বলে জানতেন, তিনিই তার প্রকৃত মা। 
নার্স ১৯৭০ সালে বার্মিংহাম বিশ্ববিদ্যালয় থেকে ১৯৭০ সালে উপস্নাতক ডিগ্রি এবং ১৯৭৩ সালে ইউনিভার্সিটি অব ইস্ট অ্যাংলিয়া থেকে পিএইচডি ডিগ্রি লাভ করেন। তিনি ২০০৩ সালে নিউ ইয়র্কের রকফেলার বিশ্ববিদ্যালয় এর প্রেসিডেন্ট নির্বাচিত হন।
আমেরিকায় অবস্থানকালে নার্স আমেরিকার স্থায়ী বাসিন্দা হবার জন্য গ্রিন কার্ডের আবেদন করেন। কিন্তু সেই আবেদনটি প্রত্যাখ্যাত হয় কারণ নার্স আবেদনের সাথে সংক্ষিপ্ত জন্মসনদ জমা দিয়েছিলেন যাতে তার পিতামাতার নাম লেখা ছিলো না। মূল জন্মসনদ জোগাড় করতে গিয়ে নার্স তার প্রকৃত পিতামাতার পরিচয় জানতে পারেন এবং তাকে লালনপালন করা যাদের তিনি পিতামাতা মনে করতেন, তারা যে তার মাতামহ ও মাতামহী, সেকথা জানতে পারেন।
বারাণসী জেলা

বারাণসী জেলা (, ) হল উত্তর ভারতের উত্তরপ্রদেশ রাজ্যের একটি জেলা। এই জেলার সদর শহর বারাণসী। বারাণসী জেলা বারাণসী বিভাগের একটি অংশ। এই জেলার আয়তন ১,৫৩৫ বর্গকিলোমিটার।
বারাণসী জেলা দুটি পঞ্চায়েত সমিতিতে বিভক্ত: বারাণসী ও পিন্ড্রা। এই জেলায় সাতটি বিধানসভা কেন্দ্র আছে: পিন্ড্রা, আজাগাড়া, শিবপুর, রোহানিয়া, বারাণসী উত্তর, বারাণসী দক্ষিণ, বারাণসী ক্যান্টনমেন্ট ও সেবাপুরী।
২০১১ সালের জনগণনা অনুসারে, জেলার জনসংখ্যা ৩,৬৮২,১৯৪। এই জনসংখ্যা লাইবেরিয়া বা মার্কিন যুক্তরাষ্ট্রের ওকলাহোমা রাজ্যের প্রায় সমান। আয়তনের হিসেবে এটির স্থান ভারতের ৬৪০টি জেলার মধ্যে ৭৫তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৭.৩২%। বারাণসীর লিঙ্গানুপাতের হার প্রতি ১০০০ পুরুষে ৯০৯ জন মহিলা। জেলার সাক্ষরতার হার ৭৭.০৫%।
বারাণসীর কথ্য ভাষা হল ভোজপুরি। এই ভাষা দেবনাগরী হরফে লেখা হয়। এছাড়া উর্দু ভাষাও প্রচলিত।
চান্দৌলি জেলা

চান্দৌলি জেলা (, ) হল ভারতের উত্তরপ্রদেশ রাজ্যের একটি জেলা। চান্দৌলি শহর এই জেলার সদর। এই জেলা বারাণসী বিভাগের অংশ। ১৯৯৭ সালের ২০ মে চন্দৌলি পৃথক জেলার স্বীকৃতি পায়। ২০০৪ সালের জানুয়ারি মাসে এই জেলা বিলুপ্ত হয়ে বারাণসী জেলার অন্তর্ভুক্ত হয়েছিল। সরকারের সেই সিদ্ধান্তের বিরুদ্ধে হাইকোর্টে মামলা করা হলে হাইকোর্টের নির্দেশে জেলার পৃথক অস্তিত্ব স্বীকৃত হয়। এই জেলার মুঘলসরাই রেল স্টেশনটি উত্তর-পূর্ব রেলের সবচেয়ে ব্যস্ত স্টেশন। এই জেলা এখন রেড করিডোরের অংশ।
২০০৬ সালে পঞ্চায়েতি রাজ মন্ত্রক চন্দৌলিকে দেশের ২৫০টি সর্বাপেক্ষা অনগ্রসর জেলার তালিকাভুক্ত করে। উত্তরপ্রদেশের যে ৩৪টি জেলা অনগ্রসর অঞ্চল অনুদান তহবিল কর্মসূচির অধীনস্থ, তার মধ্যে এই জেলা অন্যতম।
২০১১ সালের জনগণনার হিসেব অনুসারে, চন্দৌলি জেলার জনসংখ্যা ১,৯৫২,৭১৩। আয়তনে এই জেলা লেসোথো রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান ভারতের ৬৪০টি জেলার মধ্যে এই জেলার অবস্থান ২৩৮তম। জেলার জনঘনত্ব । 
২০০১-২০১১ দশকে জনসংখ্যা বৃদ্ধির হার ১৮.৮৩%। চন্দৌলির লিঙ্গানুপাতের হার প্রতি ১০০০ পুরুষে ৯১৩ জন মহিলা। সাক্ষরতার হার ৭৩.৮৬%।
মথুরা জেলা

মথুরা জেলা (, ) হল ভারতের উত্তরপ্রদেশ রাজ্যের একটি জেলা। এই জেলার সদর মথুরা শহর। এই জেলাটি আগ্রা বিভাগের অংশ।
মথুরা জেলায় পাঁচটি বিধানসভা কেন্দ্র আছে: বলদেও, মানত, গোবর্ধন, ছাতা ও মথুরা। জেলার চারটি পঞ্চায়েত সমিতি হল মহাওয়ান, মানত, ছাতা ও মথুরা। মথুরা, বৃন্দাবন, গোকুল, নন্দগাঁও প্রভৃতি এই জেলার দর্শনীয় স্থান।
২০১১ সালের জনগণনা অনুসারে, মথুরা জেলার জনসংখ্যা ২,৫৪১,৮৯৪। এই জনসংখ্যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের সমান। ভারতের ৬৪০টি জেলার মধ্যে জনসংখ্যার হিসেবে এই জেলার স্থান ১৬৭তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ২২.৫৩%। মথুরার লিঙ্গানুপাতের হার প্রতি ১০০০ পুরুষে ৮৫৮ জন মহিলা। সাক্ষরতার হার ৭২.৬৫%.
মথুরা ও আশেপাশের অঞ্চলের মানুষ ব্রজ ভাষায় কথা বলেন।
মথুরায় রাবড়ি, পেঁড়া, খাজা ও পেঠা ভালো পাওয়া যায়।
আগ্রা বিভাগ

আগ্রা বিভাগ ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর আগ্রা। আগ্রা বিভাগের জেলাগুলি হল:
এই বিভাগের অন্তর্গত ৫ টি লোক সভা আসন হলো : আগ্রা, ফিরোজাবাদ (অক্ষয় যাদব), মৈনপুরী(মুলায়ম সিং যাদব), মথুরা ও ফতেহপুর সিক্রি।
দ্য ওয়াল্ট ডিজনি কোম্পানি

দ্য ওয়াল্ট ডিজনি কোম্পানি () যা মূলত ডিজনি হিসেবেও সুপরিচিত; যুক্তরাষ্ট্র ভিত্তিক বহুজাতিক গণমাধ্যম সংস্থা। এর কার্যালয় ওয়াল্ট ডিজনি স্টুডিওস বারব্যাংক, ক্যালিফোর্নিয়া। এটি রাজস্ব শর্তাবলীর মধ্যে সর্ববৃহৎ গণমাধ্যম। এটি প্রথমে ডিজনি ব্রাদার্স কার্টুন স্টুডিও নামে অক্টোবর ১৬, ১৯২৩-এ ওয়াল্ট এবং রোয় ডিজনির হাত ধরে গড়ে ওঠে, এটি আমেরিকার অ্যানিমেশন জগতের যোগ্য নেতা হিসেবে নিজেই নিজের উন্নতি করতে থাকে।
এই কোম্পানি তার ব্যাপক পরিধি নিয়ে গঠিত চলচ্চিত্র নির্মাণ বিভাগ দ্যা ওয়াল্ট ডিজনি স্টুডিওসের জন্য সবচেয়ে বেশি বিখ্যাত, এবং বর্তমানে হলিউডের অন্যতম বিখ্যাত চলচ্চিত্র নির্মাণ প্রতিষ্ঠান। ডিজনি বিভিন্ন প্রচারমাধ্যম, যেমন: এবিসি-এর মালিক এবং কার্যকারক, নানা কেবল টেলিভিশন নেটওয়ার্ক যেমন ডিজনি চ্যানেল, ইএসপিএন, এ+ই নেটওয়ার্কস, এবিসি ফ্যামেলি, প্রকাশনা সংস্থা, পণ্যদ্রব্য এবং আরও ১৪টি আলাদা বিনোদন পার্কের মালিক এবং পরিচালক। এই সংস্থাটি প্রথমে মিকি মাউস নামের জনপ্রিয় কার্টুন চরিত্রের সৃষ্টি করে, যা পূর্বে তাদের লোগো ছিল।
সোহা আলি খান

সোহা আলি খান (হিন্দি ভাষায়: सोहा अली खान) ভারতের পাতৌদি অঞ্চলের নবাব ও ভারতের প্রাক্তন ক্রিকেট দলের অধিনায়ক মনসুর আলি খান পাতৌদি এবং অভিনেত্রী শর্মিলা ঠাকুরের মেয়ে। সোহা বেশ কয়েকটি হিন্দি ও বাংলা ছায়াছবিতে অভিনয় করেছেন।
সোহা জুলাই ২০১৪ সালে প্যারিসে কুনাল খামু এর সাথে বাগদান হয়েছিল এবং মুম্বইয়ে তাকে বিয়ে করেছেন ২৫ শে জানুয়ারী ২০১৫।. তিনি কন্যা সন্তানের জন্ম দিয়েছেন, ইনায়া নওমি খেমু, ২৯ সেপ্টেম্বর ২০১৭এ।
অ্যান্ডি মারি

অ্যান্ড্রু "অ্যান্ডি" মারি () (জন্ম ১৫ই মে, ১৯৮৭) একজন ব্রিটিশ ও স্কটিশ পেশাদার টেনিস খেলোয়াড়। তিনি বর্তমানে যুক্তরাজ্যের সেরা টেনিস খেলোয়াড়। এটিপি র‍্যাঙ্কিং-এ প্রথমবারের মত তিনি২০০৭ সালে শীর্ষ দশে স্থান লাভ করেন এবং ২০০৯ এর আগস্টে ও ২০১৩ এর এপ্রিল/মে মাসে বিশ্ব র‍্যাঙ্কিং-এ দ্বিতীয় স্থান লাভ করেন। মারি ইউএস ওপেন এবং উইম্বলডন চ্যাম্পিয়নশিপ উভয় শিরোপাই অর্জন করেছেন। এছাড়া ২০১২ অলিম্পিকের পুরুষ একক টেনিসেও তিনি শিরোপা অর্জন করেন।
২০১২ ইউএস ওপেনে পাঁচ সেটে নোভাক জকোভিচকে হারিয়ে গ্র্যান্ড স্ল্যাম জিতে ১৯৭৭ সালের পর মারি প্রথম ব্রিটিশ খেলোয়াড় হন। ২০১৩ এর ৭ জুলাই মারি ২০১৩ উইম্বলডন চ্যাম্পিয়নশিপ জয় করেন যা ৭৭ বছর পূর্বে ব্রিটিশ খেলোয়াড় ফ্রেড পেরি এই জয় অর্জন করেছিলেন। এই খেলাতেও মারি জোকোভিচকে হারিয়েছিলেন। মারি তার জীবনের প্রথম উইম্বলডন ফাইনালে রজার ফেদেরারের কাছে হারার পর ২০১২ অলিম্পিক গেমসের পুরুষ এককে ফেদেরারকে পরাজিত করেন। ২০১২ গ্রীষ্মকালীন অলিম্পিকে মারি রৌপ্য পদক অর্জন করেন। এছাড়া পাঁচটি গ্র্যান্ড স্ল্যাম ফাইনালে মারি রানার-আপ হয়েছিলেন: ২০০৮ ইউএস ওপেন, ২০১০ অস্ট্রেলিয়ান ওপেন, ২০১১ অস্ট্রেলিয়ান ওপেন, ২০১২ উইম্বলডন এবং ২০১৩ অস্ট্রেলিয়ান ওপেন। এর মধ্যে তিনটিতে তিনি রজার ফেদেরারের কাছে এবং বাকি দু'টিতে নোভাক জকোভিচের কাছে পরাজিত হন।
সত্যমেব জয়তে

সত্যমেব জয়তে () ভারতের রাষ্ট্রীয় নীতিবাক্য। এর অর্থ "সত্যের জয় অবশ্যম্ভাবী।" "সত্যমেব জয়তে" মুন্ডক উপনিষদের একটি মন্ত্র। ১৯১৮ খ্রিষ্টাব্দে মহাত্মা পণ্ডিত মদন মোহন মালব্য ভারতের জাতীয় কংগ্রেসের সভাপতি থাকার সময় এই মন্ত্রটিকে জাতীয় রাজনীতিতে নিয়ে এসে খুব জনপ্রিয় করেন। তিনি পরবর্তী কালে "অখিল ভারতীয় হিন্দু মহাসভা" গঠন করেছিলেন। বর্তমান "ভারতীয় জনতা পার্টি"-র তিনি একজন চিন্তাবিদ ছিলেন ও এরই সাথে তিনি "হিন্দু জাতীয়তাবাদের" সূচনা করেছিলেন। এরই সাথে তিনি বর্তমান বিখ্যাত বেনারস হিন্দু বিশ্ববিদ্যালয়ের একাধারে প্রতিষ্ঠাতা ও উপাচার্য ছিলেন। এই মন্ত্রটি দেবনাগরী হরফে ভারতের জাতীয় প্রতীকের নিচের অংশে এবং সমস্ত ভারতীয় মুদ্রায় লেখা থাকে।
প্রজাতন্ত্র

একটি প্রজাতন্ত্র, গণরাজ্য বা গণরাষ্ট্র হল এমন একটি সরকার ব্যবস্থা যেখানে সর্বোচ্চ ক্ষমতা ভোগ করে জনগণ বা জনগণের একাংশ। কোনো রাজা বা রানি এই জাতীয় সরকার ব্যবস্থায় সরকার প্রধানের পদটি পেতে পারেন না। ইংরেজি ভাষায় "প্রজাতন্ত্র" শব্দের প্রতিশব্দ “রিপাবলিক” () এসেছে লাতিন শব্দবন্ধ “রেস পুবলিকা” () শব্দবন্ধটি থেকে, যার আক্ষরিক অর্থ “জনগণ-সংক্রান্ত একটি বিষয়”।
প্রাচীন ও আধুনিক প্রজাতান্ত্রিক রাষ্ট্রগুলি নিজস্ব আদর্শ ও গঠন অনুযায়ী ভিন্ন ভিন্ন প্রকৃতির হয়ে থাকে। সাধারণত রাজশক্তি-বিহীন রাষ্ট্রকেই প্রজাতন্ত্র বলা হয়। মার্কিন যুক্তরাষ্ট্র ও ফ্রান্সে শাসনবিভাগ সংবিধান ও সাধারণ ভোটাধিকার, উভয়ের দ্বারাই বিধিবদ্ধ হয়। মার্কিন যুক্তরাষ্ট্রে জেমস ম্যাডিসন "প্রজাতন্ত্র"-কে গণতন্ত্রের সঙ্গে তুলনা করে দেখিয়েছেন গণতান্ত্রিক রাষ্ট্রগুলির রাষ্ট্রপ্রকৃতির জন্য গণতন্ত্রের চাহিদাই বেশি। মন্তেস্কুর মতে, গণতান্ত্রিক দেশে সকল নাগরিক শাসনকার্যে অংশগ্রহণ করেন। কিন্তু অভিজাততন্ত্রে কেবলমাত্র মুষ্টিমেয় কিছু মানুষ শাসনকার্যে অংশ নেওয়ার সুযোগ পান। আধুনিক রাষ্ট্রবিজ্ঞানে প্রজাতন্ত্রবাদকে গণ গুণাগুণ-ভিত্তিক এবং উদারনীতিবাদ প্রভৃতি আদর্শগুলি থেকে পৃথক একটি নির্দিষ্ট আদর্শ মনে করা হয়।
প্রজাতান্ত্রিক রাষ্ট্রগুলি সাধারণত সার্বভৌম রাষ্ট্র হয়ে থাকে। তবে অনেক উপ-রাষ্ট্রীয় অঞ্চলও (যেখানে "প্রজাতান্ত্রিক" ধাঁচের সরকার ব্যবস্থার প্রবর্তিত) প্রজাতন্ত্র নামে চিহ্নিত হয়ে থাকে। উদাহরণস্বরূপ, মার্কিন সংবিধানের চার নং অনুচ্ছেদ অনুযায়ী, "যুক্তরাষ্ট্রের প্রত্যেক অঙ্গরাজ্যে প্রজাতান্ত্রিক ধাঁচের সরকার গঠন নিশ্চিত" করা হয়েছে। অতীতে সোভিয়েত ইউনিয়ন ছিল একাধিক বিচ্ছিন্ন ও নামসর্বস্ব সার্বভৌমত্ব-প্রাপ্ত সোভিয়েত সোশ্যাল রিপাবলিক নিয়ে গঠিত একটি অখণ্ড দেশ।
নিকোলো মেকিয়াভেলি তার "ডিসকোর্সেস অন লিভি" গ্রন্থে প্রজাতান্ত্রিক আদর্শের শাসনব্যবস্থা ও মূল গঠনশৈলীটি ব্যাখ্যা করেছিলেন। এই ব্যাখ্যা এবং তার সমসাময়িক লিওনার্দো ব্রুনি প্রমুখের রচনা থেকে রাষ্ট্রবিজ্ঞানের প্রজাতন্ত্রবাদ নামক শাখাটির উৎপত্তি ঘটে।
অর্ধেন্দুভূষণ বর্ধন

অর্ধেন্দুভূষণ বর্ধন (; ২৪ সেপ্টেম্বর, ১৯২৪ - ২ জানুয়ারি, ২০১৬) হলেন ভারতের অন্যতম প্রাচীন রাজনৈতিক দল ভারতের কমিউনিস্ট পার্টির (সি পি আই) প্রাক্তন সাধারণ সম্পাদক। তিনি বরিশালে জন্মগ্রহণ করেন এবং পনেরো বছর বয়সে নাগপুরে আসেন। তিনি অনেকগুলো নির্বাচনে অংশ নিলেও কেবল ১৯৫৭-তে মহারাষ্ট্র প্রাদেশিক পরিষদে নির্দল হিসেবে জেতেন। নাগপুর থেকে নির্বাচন করে তিনি ১৯৬৭ এবং ১৯৮০ সালের লোকসভা নির্বাচনে হারেন। ১৯৯০ সালের বছরগুলোতে তিনি দিল্লির রাজনীতিতে আসেন এবং পার্টির সাধারণ সম্পাদক হন; ১৯৯৬ সালে ইন্দ্রজিৎ গুপ্তের পরে তিনি সাধারণ সম্পাদক হিসাবে দ্বায়িত্ব পালন করেন।
স্কর্পিয়ন্স

স্কর্পিয়ন্স জার্মানির হানোফার শহর থেকে আগত একটি হেভি মেটাল ও রক সঙ্গীত ব্যান্ড। তারা ১৯৮০-র দশকে খ্যাতির শীর্ষে পৌঁছে। এসময় তাদের গাওয়া "রক ইউ লাইক আ হারিকেন", "নো ওয়ান লাইক ইউ", "স্টিল লাভিং ইউ", "উইন্ড অভ চেঞ্জ" গানগুলি সারা বিশ্বে জনপ্রিয়তা লাভ করে। ব্যান্ডটি বিশ্বব্যাপী ১০ কোটি ৭০ লক্ষেরও বেশি অ্যালবাম বিক্রি করেছে। উইন্ড অফ চেঞ্জ তাদের সর্বাধিক বিক্রিত সিঙ্গেলস । যেটি প্রায় ৪ কোটি কপি বিক্রি হয়েছে।
</ref>
ভারতের জনপরিসংখ্যান

ভারতের জনপরিসংখ্যান অত্যন্ত বৈচিত্র্যপূর্ণ। ভারত বিশ্বের দ্বিতীয় সর্বাধিক জনবহুল রাষ্ট্র। ২০১১ সালের জনগণনা তথ্য অনুযায়ী, ভারতের জনসংখ্যা ১২১ কোটিরও বেশি; যা সমগ্র বিশ্বের জনসংখ্যার এক-ষষ্ঠাংশ। বিশ্বের সামগ্রিক জনসংখ্যার ১৭.৫% ভারতের অধিবাসী। মনে করা হচ্ছে, ২০২৫ সালের মধ্যে চীনকে ছাপিয়ে ভারত বিশ্বের সর্বাধিক জনবহুল রাষ্ট্র হয়ে উঠবে এবং ২০৫০ সাল নাগাদ ভারতের জনসংখ্যা ১৬০ কোটি ছাড়িয়ে যাবে। যদিও ভারতের জনসংখ্যা বৃদ্ধির হার ১.৪১%, যা বিশ্বে ৯৩তম। ভারতের বর্তমান জনসংখ্যা ১৪০,৭৫,৬৩,৮৪২।
ভারতের জনসংখ্যার ৫০%-এর বয়স ২৫-এর নিচে এবং ৬৫%-এর বয়স ৩৫-এর নিচে। মনে করা হচ্ছে, ২০২০ সালের মধ্যে ভারতীয়দের গড় বয়স দাঁড়াবে ২৯ বছর (উল্লেখ্য, চীনাদের গড় বয়স হবে ৩৭ ও জাপানিদের ৪৮)। ২০৩০ সাল নাগাদ ভারতের পোষ্য অনুপাত হবে ০.৪-এর সামান্য কিছু বেশি।
ভারতে দুই হাজারেরও বেশি জাতিগোষ্ঠীর বসবাস। বিশ্বের প্রতিটি প্রধান ধর্মাবলম্বী মানুষ ভারতে বাস করেন। মোট চারটি ভাষা পরিবার (ইন্দো-আর্য, দ্রাবিড়, অস্ট্রো-এশিয়াটিক ও টিবেটো-বার্মান ভাষাসমূহ এবং একটি বিচ্ছিন্ন ভাষা (মহারাষ্ট্র রাজ্যের নিহালি ভাষা) ভারতে প্রচলিত।
এছাড়া আয় ও শিক্ষাগত যোগ্যতার মাপকাঠিতে জনসংখ্যায় যে সামাজিক বৈচিত্র্য সৃষ্টি হয়েছে, তা-ও যথেষ্ট জটিল। কেবলমাত্র আফ্রিকা মহাদেশই ভারতীয় প্রজাতন্ত্রের থেকে ভাষাগত, জাতিগত ও সাংস্কৃতিক বৈচিত্র্যের বিচারে এগিয়ে রয়েছে।
ভারত বিশ্বের ২.৪% ভূভাগ অধিকার করে রয়েছে। বিশ্বের মোট জনসংখ্যার ১৭.৫% ভারতবাসী। মার্কিন যুক্তরাষ্ট্রকে বাদ দিলে সারা বিশ্বে চাষযোগ্য জমির পরিমাণ ভারতেই সর্বাধিক। অন্যদিকে কানাডা ও মার্কিন যুক্তরাষ্ট্রকে বাদ দিলে ভারতের জলভাগই বিশ্বে রাষ্ট্রগত হিসেবে সর্বাধিক। ভারতের জনসংখ্যার একটি বৃহৎ অংশ গ্রামবাসী। ছোটো ছোটো গ্রামে কৃষিকাজ ও কৃষিসংক্রান্ত কাজেই অধিকাংশ ভারতবাসীর আয়ের সংস্থান হয়। ২০০১ সালের জনগণনা অনুযায়ী, দেশের ৭২.২% মানুষ ৬৩৮,০০০টি গ্রামে এবং অবশিষ্ট ২৭.৮% মানুষ ৫,১০০টিরও বেশি শহর ও ৩৮০টি শহরপুঞ্জ অঞ্চলে বাস করেন।
বিশ্বে জরথুস্ত্রবাদী, শিখ, হিন্দু, জৈন ও বাহাই ধর্মের অধিকাংশ অনুগামী ভারতে বাস করেন। ইন্দোনেশিয়া ও পাকিস্তানের পর ভারত বিশ্বের তৃতীয় বৃহত্তম মুসলিম জনসংখ্যার রাষ্ট্র।
ভারতের ধর্মীয় চরিত্র এক এক রাজ্যে এক এক রকমের। জম্মু ও কাশ্মীর ও লাক্ষাদ্বীপ মুসলিম-প্রধান; নাগাল্যান্ড, মিজোরাম ও মেঘালয় খ্রিষ্টান-প্রধান; পাঞ্জাব শিখ-প্রধান। তবে উল্লেখ্য বিষয় হল, জনগণনার সময় নিজের ধর্ম উল্লেখ না করার অধিকার ভারতীয়দের রয়েছে।
নিম্নলিখিত সারণিটিতে ২০০১ সালের জনগণনা তথ্য অনুযায়ী ভারতের ধর্মবিশ্বাসগুলির অবস্থা দেখানো হল:
</small></div>
অঘোষ উভয়ৌষ্ঠ্য উষ্মধ্বনি

অঘোষ ওষ্ঠ্য ঊষ্মধ্বনি () এক ধরনের ব্যঞ্জনধ্বনি, যা কোন কোন মনুষ্য কথ্য ভাষাতে ব্যবহৃত হয়। ধ্বনিটিকে আন্তর্জাতিক ধ্বনিমূলক বর্ণমালাতে প্রতীক দিয়ে নির্দেশ করা হয়, এবংএক্স-সাম্পা পদ্ধতিতে এর প্রতীক p\।
অঘোষ ওষ্ঠ্য ঊষ্মধ্বনির বৈশিষ্ট্যগুলি নিম্নরূপ:
বর্গমাইল

বর্গমাইল (সংক্ষিপ্ত রূপে sq mi এবং মাঝে মাঝে mi) ক্ষেত্রফল পরিমাপ করার ইমপেরিয়াল ও ইউএস একক যা সংবিধি মাইলের বর্গক্ষেত্র-এর সমান।
এক বর্গ মাইল সমান:
একটি বর্গ মাইল নিম্নলিখিত মেট্রিক মান পরিমাপের সমতুল্যঃ-
বিজয়নগর সাম্রাজ্য

বিজয়নগর সাম্রাজ্য (কন্নড়: ವಿಜಯನಗರ ಸಾಮ್ರಾಜ್ಯ, "Vijayanagara Sāmrājya"; তেলুগু: విజయనగర సామ్రాజ్యము, "Vijayanagara Sāmrājyamu") ছিল দক্ষিণ ভারতের একটি মধ্যযুগীয় সাম্রাজ্য। পর্তুগিজরা এই সাম্রাজ্যকে বিসনাগা রাজ্য নামে অভিহিত করে। ১৩৩৬ খ্রিষ্টাব্দে (প্রথম) হরিহর ও তার ভ্রাতা (প্রথম) বুক্কা রায় এই সাম্রাজ্য প্রতিষ্ঠা করেন। ত্রয়োদশ শতাব্দীর শেষভাগে দক্ষিণ ভারতে মুসলিম সুলতান-দের আক্রমণ প্রতিহত করে এই সাম্রাজ্য নিজস্ব প্রভাব বিস্তারে সক্ষম হয়। ১৬৪৬ সাল পর্যন্ত এই সাম্রাজ্যের অস্তিত্ব ছিল। তবে ১৫৬৫ সালে দাক্ষিণাত্য সালতানাতের নিকট যুদ্ধে পরাজিত হয়ে এই সাম্রাজ্যের পতনের সূত্রপাত ঘটে। এই সাম্রাজ্য তার রাজধানী বিজয়নগরের নামে চিহ্নিত। বর্তমান কর্ণাটক রাজ্যের হাম্পিতে এই শহরের ধ্বংসাবশেষ বর্তমানে একটি বিশ্বঐতিহ্য স্থল। মধ্যযুগীয় ইউরোপীয় পর্যটক ডোমিনগো পেজ, ফার্নাও নানস ও নিকোলো ডি কন্টি প্রমুখের রচনা এবং স্থানীয় সাহিত্য থেকে এই সাম্রাজ্যের ইতিহাস সম্পর্কে জানা যায়। বিজয়নগরের শক্তি ও সমৃদ্ধির প্রমাণ মিলেছে পুরাতাত্ত্বিক খননকার্যের মাধ্যমে।
এই সাম্রাজ্যের নিদর্শন স্বরূপ নানা স্থাপত্য ছড়িয়ে রয়েছে সমগ্র দক্ষিণ ভারত জুড়ে। এর শ্রেষ্ঠ নিদর্শন অবশ্যই হাম্পি। দক্ষিণ ভারতের প্রাচীন মন্দির নির্মাণশৈলীগুলির সংমিশ্রণে সৃষ্টি হয়েছিল বিজয়নগর স্থাপত্য। এর হিন্দু নির্মাণশৈলীর মধ্যে সকল ধর্মবিশ্বাস ও স্থানীয় শৈলীগুলির মিলন ঘটেছিল। স্থানীয় গ্র্যানাইট পাথরে এই শৈলী গড়ে ওঠে। ধর্মনিরপেক্ষ রাজকীয় স্থাপত্য নিদর্শনগুলিতে উত্তর দাক্ষিণাত্য সুলতানির প্রভাব সুস্পষ্ট। দক্ষ প্রশাসন ও বৈদেশিক বাণিজ্যের কল্যাণে এই সাম্রাজ্যে জলসেচের নতুন প্রযুক্তি আমদানি করা সম্ভব হয়। বিজয়নগর সাম্রাজ্য শিল্প ও সাহিত্যের পৃষ্ঠপোষক ছিল। কন্নড়, তেলুগু, তামিল ও সংস্কৃত সাহিত্যে এই সাম্রাজ্যের পৃষ্টপোষকতায় এক নতুন যুগের সূচনা হয়। কর্ণাটকী সংগীত এই সাম্রাজ্যের রাজত্বকালেই তার বর্তমান রূপটি লাভ করে। দক্ষিণ ভারতে ইতিহাসে হিন্দুধর্মকে কেন্দ্র করে রাষ্ট্রীয় সংহতি সাধনের মাধ্যমে বিজয়নগর সাম্রাজ্য এক গুরুত্বপূর্ণ ভূমিকা গ্রহণ করেছিল।
আলিপুর সদর মহকুমা

আলিপুর সদর মহকুমা হল ভারতের পশ্চিমবঙ্গ রাজ্যের অন্তর্গত দক্ষিণ চব্বিশ পরগনা জেলার পাঁচটি প্রশাসনিক মহকুমার অন্যতম। জেলার জনসংখ্যার মোট ১৮.২৬% এই মহকুমায় বাস করেন।
আলিপুর সদর মহকুমা গঠিত হয়েছে পাঁচটি থানা, পাঁচটি সমষ্টি উন্নয়ন ব্লক, পাঁচটি পঞ্চায়েত সমিতি, ৪৩টি গ্রাম পঞ্চায়েত, ২৬৮টি মৌজা, ২৪৩টি জনবসতিপূর্ণ গ্রাম, ৩টি পৌরসভা ও ৩৬টি জনগণনা নগর নিয়ে। ২০১১ সালে এই মহকুমার অন্তর্গত পুরসভাগুলি হল বজবজ, মহেশতলা ও পূজালি এবং জনগণনা নগরগুলি হল জোকা (পরে কলকাতার অন্তর্ভুক্ত হল), ছোট কালিকাপুর, গন্যে গঙ্গাধরপুর, রামেশ্বরপুর, অসুতি, হাঁসপুকুরিয়া, কালুয়া, রামচন্দ্রপুর, সামালি, উত্তর রায়পুর, বলরামপুর, বুইটা, বেনজানহরি আচারিয়াল (পি), অভিরামপুর, নিশ্চিন্তপুর, বিড়লাপুর, চক কাশীপুর, চক আলমপুর, বোয়ালি, দক্ষিণ রায়পুর, পোয়ালি, দৌলতপুর, ভাসা, বিষ্ণুপুর, কন্যানগর, নহাজারি, নাদাভাঙা, কঙ্গনবাড়িয়া, বোরা গগনগোহালিয়া, চন্দনদহ, বড়কালিকাপুর, পাথরবেড়িয়া, রামকৃষ্ণপুর, আমতলা, কৃপারামপুর ও চক এনায়েতনগর।
২০১১ সালের জনগণনা অনুযায়ী, দক্ষিণ চব্বিশ পরগনা জেলার নিম্নলিখিত পৌরসভা ও জনগণনা নগরগুলি কলকাতা মহানগরীয় অঞ্চলের অন্তর্গত: মহেশতলা (পৌ.), জোকা (জ.ন.), বলরামপুর (জ.ন.), ছোট কালিকাপুর (জ.ন.), বজবজ (পৌ.), নিশ্চিন্তপুর (জ.ন.), উত্তর রায়পুর (জ.ন.), পূজালি (পৌ.) ও রাজপুর সোনারপুর (পৌ.).
আলিপুর সদর মহকুমার অন্তর্গত থানাগুলির বিবরণ নিচে দেওয়া হল:
আলিপুর সদর মহকুমার অন্তর্গত সমষ্টি উন্নয়ন ব্লকগুলি হল:
আলিপুর সদর মহকুমার পাঁচটি সমষ্টি উন্নয়ন ব্লকের অধীনে মোট ৪৩টি গ্রাম পঞ্চায়েত আছে:
আলিপুর সদর মহকুমার উল্লেখযোগ্য শিক্ষাপ্রতিষ্ঠানগুলি হল:
আলিপুর সদর মহকুমার চিকিৎসাকেন্দ্রগুলি হল:
হাসপাতাল: (নাম, অবস্থান, শয্যাসংখ্যা)
গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা)
ব্লক প্রাথমিক স্বাস্থ্যকেন্দ্র: (নাম, সমষ্টি উন্নয়ন ব্লক, অবস্থান, শয্যাসংখ্যা)
প্রাথমিক স্বাস্থ্যকেন্দ্রের সংখ্যা (সমষ্টি উন্নয়ন ব্লক অনুযায়ী): (সমষ্টি উন্নয়ন ব্লক, প্রাথমিক স্বাস্থ্যকেন্দ্রের অবস্থান, শয্যাসংখ্যা)
এগুলি ছাড়া কলকাতার হরিদেবপুর (ডাকঘর - পশ্চিম পুটিয়ারি, ২টি শয্যা) ও গরফাতেও (৬টি শয্যা) প্রাথমিক স্বাস্থ্যকেন্দ্র রয়েছে।
সীমানা পুনর্নির্ধারণ কমিশনের নির্দেশানুসারে পশ্চিমবঙ্গের আইনসভা কেন্দ্রগুলির সীমানা পুনর্বিন্যাসের পর আলিপুর সদর মহকুমার অন্তর্গত বিধানসভা ও লোকসভা কেন্দ্রগুলির অধিভুক্ত এলাকাগুলির বিবরণ নিম্নরূপ:
ভারত–পাকিস্তান যুদ্ধ ১৯৪৭

ভারত–পাকিস্তান যুদ্ধ ১৯৪৭-৪৮ (, ) বা প্রথম ভারত-পাকিস্তান যুদ্ধ বা প্রথম কাশ্মীর যুদ্ধ ভারত ও পাকিস্তানের মধ্যে ঘটিত প্রথম যুদ্ধ যা মূলত কাশ্মীর সমস্যাকে কেন্দ্র করে ঘটেছিল।
কাঠগোলাপ

কাঠগোলাপ (), (দ্বিপদ নাম: Plumeria) হচ্ছে Apocynaceae পরিবারের একটি সপুষ্পক উদ্ভিদের গণের নাম। কাঠগোলাপ মেক্সিকো, মধ্য আমেরিকা, ভেনেজুয়েলা ও দক্ষিণ ভারতের স্থানীয় ফুল। কাঠগোলাপ বিভিন্ন নামে পরিচিত যেমন গুলাচি, গোলাইচ, গোলকচাঁপা, চালতাগোলাপ, গরুড়চাঁপা ইত্যাদি।
গাছটি ৮-১০ মিটার পর্যন্ত উঁচু হতে পারে। কাঠগোলাপ বিচিত্র গড়নের হয়ে থাকে। ফুলের অন্যতম বৈশিষ্ট্য হলও কোনো কোনো ফুল দুধের মতো সাদা, কোনোটি সাদা পাপড়ির উপর হলুদ দাগ, আবার কোনোটি লালচে গোলাপি রঙের। আবার সাদা রঙের
কিছু ফুল দীর্ঘ মঞ্জরিদণ্ডের আগায় ঝুলে থাকে।
গৃহীত প্রজাতিসমূহ
নাগকেশর

নাগকেশর এক প্রকার সপুষ্পক বৃক্ষ, এর বৈজ্ঞানিক নাম "Ochrocarpos longifolius" যা Calophyllaceae পরিবারভুক্ত। ভারতের পশ্চিমঘাটে এটি পাওয়া যায়। এটি এক ধরনের চিরসবুজ বৃক্ষ। বাংলাদেশের উত্তরাঞ্চল ও চট্টগ্রাম অঞ্চলে এই গাছ সবচেয়ে বেশি দেখা যায়। এছাড়া ভারতের পশ্চিমবঙ্গ, উড়িষ্যা, পশ্চিমঘাট ও দক্ষিণ ভারতেও এটি প্রচুর জন্মে। উল্লেখ্য, নাগেশ্বর, নাগকেশর ও নাগলিঙ্গম তিনটি ভিন্ন প্রজাতি।
নাগকেশর গাছ প্রায় ৩০ মিটার লম্বা হয়। এদের ডাল বেশ নরম এবং প্রস্থচ্ছেদ গোলাকার। এর বাকল ১ সেমি পুরু এবং লালচে। এর কাঠের রঙও হালকা লাল এবং বেশ শক্ত। এই গাছ পত্রবহুল। পাতা গাঢ় সবুজ। পত্রফলক ১২-২২ সেমি লম্বা এবং ৫-৭ সেমি চওড়া। পাতা নিচের দিকে নুয়ে থাকে। পত্রবৃন্ত .৫ সেমি লম্বা হয়। এই গাছে সুগন্ধযুক্ত ছোটো ফুল হয়। ফুল উভয় লিঙ্গিক। ফুলের ব্যাস ১ সেমি হয়। ফুলের বহিচ্ছদ ৪টি এবং দুই সারিতে থাকে। পাপড়ি হলদেটে লাল। পুংকেশর অনেকগুলো এবং সোনালি রঙের। গর্ভকেশরের মুণ্ডু ঢালের মতো। নাগকেশরের ফল মোচাকৃতির; যার দৈর্ঘ্য ২.৫-৩ সেমি। ফুল থেকে এক ধরনের কষ বা আঠা হয়। ফলে বীজ থাকে ১-৪টি। বীজ ধূসর রঙের। ফেব্রুয়ারি-এপ্রিল মাসে ফুল ফোটে । সেপ্টেম্বর মাসে ফল হয়।
জোট-নিরপেক্ষ আন্দোলন

জোট-নিরপেক্ষ আন্দোলন বা নন অ্যালায়েন্ড মুভমেন্ট বা ন্যাম () হল একটি আন্তর্জাতিক সংগঠন যা দ্বিতীয় বিশ্বযুদ্ধের পর স্নায়ুযুদ্ধকালীন পুঁজিবাদী দেশসমূহের জোট ন্যাটো এবং সমাজতান্ত্রিক দেশসমূহের জোট ওয়ারশ থেকে নিরপেক্ষ হিসাবে আন্দোলনের জন্য প্রতিষ্ঠিত হয়। ১৯৬১ সালে পুরাতন যুগোস্লাভিয়ার রাজধানী বেলগ্রেডে জন্ম হয় জোট নিরপেক্ষ আন্দোলনের।বর্তমান সদস্য ১২১
Between summits, the Non-Aligned Movement is run by the secretary-general elected at last summit meeting. As a considerable part of the movement's work is undertaken at the United Nations in New York, the chair country's ambassador to the UN is expected to devote time and effort to matters concerning the Non-Aligned Movement. A Co-ordinating Bureau, also based at the UN, is the main instrument for directing the work of the movement's task forces, committees and working groups.
নিম্নে উল্লেখিত দেশসমূহ বর্তমানে স্থায়ী সদস্যঃ
১২০টি সদস্য দেশ ছাড়াও আরো ১৭টি দেশ ও ১০ আন্তর্জাতিক সংস্থা পর্যবেক্ষক হিসেবে রয়েছে । নিম্নে উল্লেখকিত দেশ ও সংস্থাসমূহ ন্যাম-এর পরিদর্শক :
[[বিষয়শ্রেণী:জোট-নিরপেক্ষ আন্দোলন]]
[[বিষয়শ্রেণী:স্নায়ুযুদ্ধ]]
[[বিষয়শ্রেণী:২০শ শতাব্দীর আন্তর্জাতিক সম্পর্ক]]
[[বিষয়শ্রেণী:২১শ শতাব্দীর আন্তর্জাতিক সম্পর্ক]]
গড় পঞ্চকোট

গড় পঞ্চকোট ভারতের পশ্চিমবঙ্গের পুরুলিয়া জেলায় পঞ্চকোট পাহাড়ের কোলে অবস্থিত একটি প্রত্নস্থল। এই স্থানটি ঐ অঞ্চল শাসনকারী শিখর রাজবংশের রাজধানী ছিল।
গড় পঞ্চকোট প্রায় পাঁচ মাইল বিস্তৃত একটি দুর্গ ছিল। এই গড়ের চারিপাশের প্রতিরক্ষা ব্যবস্থা বারো বর্গমাইল এলাকা জুড়ে বিস্তৃত ছিল এবং এটি পরিখা দিয়ে ঘেরা ছিল। মূল দুর্গ পাথরের দেওয়াল দিয়ে ঘেরা ছিল।
গড় পঞ্চকোটের অধিকাংশ স্থাপত্য বর্তমানে ধ্বংসপ্রাপ্ত বা অবলুপ্তির পথে। এই স্থানে বেশ কয়েকটি মন্দির রয়েছে, যেগুলি উপযুক্ত সংরক্ষণের অভাবে ধ্বংসস্তূপে পরিণত হয়েছে।
১৮৭২ খ্রিষ্টাব্দে জে ডি বেগলার গড় পঞ্চকোট ভ্রমণ করে আঁখ দুয়ার, বাজার মহল দুয়ার, খড়িবাড়ি দুয়ার এবং দুয়ার বাঁধ নামক চারটি তোরণের বর্ণনা করেন। তিনি দুয়ার বাঁধ ও খড়িবাড়ি দুয়ারের গায়ে উৎকীর্ণ লিপিতে মল্লরাজ বীর হাম্বিরের নামের উপস্থিতি লক্ষ্য করেন, যা থেকে প্রমাণ পাওয়া যায় যে পঞ্চকোট রাজ্য মল্লভূমের অধীনস্থ হয়েছিল।
গড় পঞ্চকোটের সর্বাপেক্ষা উল্লেখযোগ্য মন্দির হল একটি পঞ্চরত্ন টেরাকোটা নির্মিত দক্ষিণ ও পূর্বদুয়ারী রাস মন্দির। মন্দিরের গায়ে ফুল ও আলপনার নকশা ছাড়াও খোল, করতাল বাদনরত ও নৃত্যরত মানব-মানবীর মূর্তি পরিলক্ষিত হয়। ষাট ফুট উচ্চ কেন্দ্রীয় চূড়া বিশিষ্ট ভগ্নপ্রায় এই মন্দিরে কোন বিগ্রহ নেই। উত্তরপশ্চিম দিকে অপর একটি পঞ্চরত্ন টেরাকোটা মন্দিরের ধ্বংসাবশেষ রয়েছে, বর্তমানে যার চারটি চূড়া নিশ্চিহ্ন হয়ে গেছে ও মধ্যের ৪০ ফুট উচ্চ চূড়াটি অবশিষ্ট রয়েছে।
গড়ের পশ্চিমদিকে প্রস্তর নির্মিত কঙ্কালী মাতার ভগ্নপ্রায় মন্দিরের অস্তিত্ব বর্তমান। মন্দিরের সামনের অংশ অক্ষত হলেও পেছনের অংশ সম্পূর্ণ ধ্বংসপ্রাপ্ত। কঙ্কালী মাতা পঞ্চকোট রাজ্যের কুলদেবী হলেও বর্তমানে এই মন্দিরে কোন বিগ্রহ নেই। মন্দিরের প্রবেশপথের ওপরে কোন লিপি বা মূর্তি খোদিত ছিল, যা বর্তমানে বিনষ্ট হয়েছে।
গড়ের বাম দিকে প্রস্তর নির্মিত কল্যাণীশ্বরী দেবী মন্দিরের ধ্বংসাবশেষ বর্তমান। এছাড়াও দুইটি প্রায় ধ্বংসপ্রাপ্ত জোড়বাংলা মন্দির এই স্থানে অবস্থিত। এছাড়া পঞ্চকোট পাহাড়ের পাদদেশে রাজপ্রাসাদের ধ্বংসাবশেষ ও কর্মচারীদের বাসস্থান অবস্থিত।
হেনরি দ্বীপ

হেনরী আইল্যান্ড ভারতের পশ্চিমবঙ্গের দক্ষিণ ২৪ পরগনা জেলার অন্তর্গত একটি দ্বীপ ও পর্যটনকেন্দ্র। এখানে মৎস্য চাষের নানা প্রকল্প আছে। শীতের সময় এখানে নানা প্রজাতির পরিযায়ী পাখি আসে। দ্বীপটি বকখালির নিকটে বঙ্গপসাগরের উপকূলে ও সুন্দরবন জাতীয় উদ্যানের দক্ষিণে অবস্থিত।
ইমেইল বিপণন

ইমেল মারফত বিপণন সরাসরি বিপণনের একটি অঙ্গ হল ইমেল বিপণন৷ ইমেইলকে এক্ষেত্রে যোগাযোগের মাধ্যম হিসেবে ব্যবহার করা হয়৷ অধুনা অথবা পূর্বের ক্রেতাদের সঙ্গে আন্তরিক ব্যবসায়িক সম্পর্ক বজায় রাখতে ইমেলের সাহায্য নেওয়া হয়৷ এমনকি নতুন ক্রেতা ধরতে অথবা বর্তমান ক্রেতাদের সদ্য কিছু কিনতে রাজি করাতেও এর সাহায্য নেওয়া হয়৷ অন্য কোম্পানির দ্বারা তাদের ক্রেতাদের প্রেরণ করা মেইলে বিজ্ঞাপন দেওয়াও এক প্রচলিত কৌশল৷ সমগ্র বিশ্ব জুড়েই ইমেল বিপণনের পিছনে এক বড় অঙ্কের মূল্য খরচ করা হয়ে থাকে৷
ইমেল বিপণনের জনপ্রিয়তার কারণগুলি হল অপেক্ষাকৃত কম খরচে এবং দ্রুত এক বিশাল সংখ্যক সম্ভাব্য ক্রেতাদের মধ্যে এটি ছড়িয়ে দেওয়া যায়৷ বিনিয়োগের সাফল্যের উপর অনেক বেশি নজর রাখা যায়৷ আর তাই অনলাইন বিপণনের ক্ষেত্রে সন্ধান বিপণনের পরেই ইমেল বিপণনকে সবথেকে গুরুত্ব সহকারে দেখা হয়৷ ভবিষ্যতে ব্যবহারের জন্য ইমেল বার্তাগুলিতে সহজেই পৌঁছে যাওয়া যায়৷ এমনকি বার্তাগুলির প্রত্যুত্তরের উপর নির্ভর করে ভবিষ্যৎ ব্যবসায়িক পরিকল্পনা নেওয়া সহজ হয়৷
ইমেল বিপণনের খারাপ দিকগুলি হল স্প্যাম বার্তা এর খারাপ দিকগুলির মধ্যে অন্যতম৷ স্প্যাম বার্তার সাহায্য নিয়ে প্রকৃত কোম্পানির নাম দিয়ে ক্রেতাদের সঙ্গে জালিয়াতি করা হয়ে থাকে যা প্রকৃত কোম্পানির এবং সমগ্র ইমেল বিপণনের কাছে এক চ্যালেঞ্জ হিসেবে উপস্থিত হয়েছে৷ বর্তমানে স্প্যাম মেলের আক্রমণ থেকে রক্ষা পেতে স্প্যাম ফিল্টারের ব্যবহার অনিবার্য হয়ে উঠেছে৷ তবে এই উপায়টিও পুরোপুরি সমস্যা মুক্ত নয়, এক্ষেত্রে অনেক সময় দেখা যায় যে বৈধ মেইল গুলিও ভুলবশতঃ স্প্যাম মেইল হিসেবে ফিল্টার করা হয়েছে৷ কিন্তু এটি খুব কম ক্ষেত্রেই ঘটে৷
ভারতে ধর্মীয় সহিংসতা

ভারতের ধর্মীয় সহিংসতা ভারতের বিভিন্ন ধর্মীয় গোষ্ঠীর একে অপরের সহিত সংঘর্ষের এক রূপ। অনেক সময় যাকে দাঙ্গা বা ধর্মীয় দাঙ্গা নামে অভিহিত করা হয়। হিন্দু ধর্ম যা ভারতের সবচেয়ে বড় ধর্ম যা ভারতের মোট জনসংখ্যার ৮০%, ইসলাম দ্বিতীয় বৃহত্তম মোট জনসংখ্যার ১৩%, বৌদ্ধধর্ম, জৈনধর্ম ও শিখ ধর্ম মিলে ৩% এবং খ্রিস্টধর্ম ভারতের মোট জনসংখ্যার ২%।অন্যদিকে জরথুষ্ট্রীয় ধর্ম, ইহুদি ধর্ম জনপ্রিয় ধর্ম নয় তাহলেও তার কয়েক শতকের ইতিহাস আছে। ধর্মীয় মৌলবাদ ভারতে একটি প্রধান চালিকা শক্তি হিসাবে বিবেচিত হয়েছে। হিন্দু জাতীয়তাবাদ, শিখ বিচ্ছিন্নতাবাদ, খ্রীষ্টান সুসমাচার-প্রচারবাদ এবং ইসলামি মৌলবাদ অনুঘটক হিসেবে ও হিংসার বহিঃপ্রকাশে প্রাথমিক শক্তি হিসেবে কাজ করেছে।
ভারতে সন্ত্রাসবাদ

'ভারতে সন্ত্রাসবাদ তার সীমান্ত রেখা নিয়ে অনেক অল্পবিস্তর সংঘাতকে মূল উৎস রূপে গণ্য করা যায়।বর্তমানে ভারতে জম্মু ও কাশ্মীর, মুম্বাই, মধ্য ও মধ্য-পূর্ব ভারতের(নকশাল) এবং উত্তর-পূর্ব ভারতের সপ্ত কন্যার রাজ্য অঞ্চলেতে প্রধান উগ্রপন্থী বা সন্ত্রাসবাদী ক্রিয়াকলাপ হচ্ছে। অতীতে, পাঞ্জাবে খালিস্থানী সন্ত্রাস ও রাজধানী দিল্লীর ( শিখ-বিরোধী দাঙ্গা) উগ্রপন্থী বা সন্ত্রাসবাদী ক্রিয়াকলাপ হয়েছে। বিচ্ছিন্নতাবাদী সংগঠন, অতি-মৌলবাদী সন্ত্রাসবাদী, বামপন্থী সন্ত্রাসবাদী ও তস্কর তথা চোরাচালানকারী সন্ত্রাসবাদী মুলতঃ এই চারপ্রকারে ভারতীয় সন্ত্রাসবাদীদের চিহ্নিত করা হয়ে থাকে। ২০১৩ সালের হিসেবে, দেশের ৬০৮ জেলার মধ্যে ২০৫ জেলায় বিভিন্ন বিদ্রোহ এবং উগ্রপন্থী আন্দোলনের ফলে বিভিন্ন মানুষ পীড়িত ছিল। ২০১২ সালে ভারতে সন্ত্রাসী হামলায় ২৩১ জন নাগরিকের মৃত্যু হয়েছে যেখানে বিশ্বজুড়ে সৃষ্ট সন্ত্রাসী হামলায় ১১০৯৮জন ব্যক্তির মৃত্যু ঘটেছে। অর্থাৎ বিশ্বের ১৭.৫% জনসংখ্যা বিশিষ্ট দেশে সন্ত্রাসের ফলে মৃতের সংখ্যা সারা বিশ্বে সন্ত্রাসের ফলে মৃতের সংখ্যার ২%। 
ভারত সরকার, সন্ত্রাসবাদের নিম্নলিখিত সংজ্ঞা ব্যবহার করে যা বেশির ভাগ দেশেও ব্যবহৃত হয় এবং যার খসড়া জাতিসংঘ-এ ১৯৮৮ সালে সিমিড ও জঙ্গম্যান (Schmid & Jongman) বানিয়েছিলেন-"সন্ত্রাসবাদ হল এমন এক উদ্বেগ-তারিত হিংস্র বর্বর পন্থা যার উদ্দেশ্য হল ছদ্মগোপনে থেকে ব্যক্তিগত ভাবে, বা দলগত ভাবে বা সন্মিলিত ভাবে কোনো স্বৈরাচারী ব্যক্তির জন্য বা অপরাধীমুলক কা‌‌‍র্যসিদ্ধির জন্য বা রাজনৈতিক কারণের জন্য সরাসরি প্রধান উদ্দেশ্যকে ব্যাতিরেকে হিংসা ছড়ানো। সাধারনতঃ নিজের বা নিজেদের কোনো উদ্দেশ্য প্রকাশের জন্য যথেচ্ছভাবে ( সুযোগবুঝে) বা বেছেবেছে (সাংকেতিক হিষাবে) একটি জনসমূহকে বেছে নেওয়া হয়৷ সন্ত্রাসবাদীদের পক্ষ থেকে হুমকি, বলপ্রয়োগ বা স্ব-প্রচারের উদ্দেশ্যে ভয় এবং হিংসা-মিশ্রিত এমন এক সংবাদ পাঠানোর চেষ্টা চলে যাতে প্রধান উদ্দেশ্যকে (নাগরিক সমাজ) তাদের(সন্ত্রাসবাদীদের) দাবির প্রতি মনোনিবেশ করে।"
ভারতের নিষিদ্ধ সংগঠনগুলির তালিকা
SATP (South Asian Terror Portal) র ঘোষণা অনুসারে ভারতে প্রায় ১৮০ টির ও বেশি সন্ত্রাসবাদী সংগঠন সক্রিয় আছে। এদের বেশিরভাগ ভারতের প্রতিবেশী রাষ্ট্রের মধ্যে থেকে সক্রিয়।
ইন্টারনেট বিপণন

ইন্টারনেট বিপণন ওয়েব বিপণন, অনলাইন বিপণন, বা ই-বিপণন নামেও পরিচিত৷ ইন্টারনেটের মারফত পণ্য বা পরিষেবা প্রদানের ধরনই হল ইন্টারনেট বিপণন৷ বিপণনের জগতে ইন্টারনেট বেশ কিছু অনন্য সুবিধা হাজির করেছে৷ তার মধ্যে অন্যতম হল কম খরচে এবং খুব কম সময়ে এক বিশাল সংখ্যক মানুষের কাছে পৌঁছে যাওয়া যায়৷ ইন্টারনেট বিপণনে সৃষ্টিশীলতা এবং প্রযুক্তির এক সুসংগত মেলবণ্ধন ঘটে থাকে৷ ইন্টারনেট বিপণন শুধু কোন ওয়েবসাইটের রচনা, বা কোন অন্য ওয়েবসাইটে বিজ্ঞাপন দেওয়াতেই সীমাবদ্ধ নয়, তা কোম্পানির নির্দিষ্ট পরিকল্পনা ফলপ্রসূ করে তোলার দিকেও নজর দেয়৷ বিভিন্ন ব্যবসায়িক মডেলের সঙ্গে ইন্টারনেট বিপণনের সঙ্গে ই-বাণিজ্য, প্রকাশনা ইত্যাদির নাম জড়িয়ে আছে৷
ইন্টারনেট বিপণনের সুনির্দিষ্ট কিছু প্রকারভেদ আছে সেগুলো হলো।
সঙ্গীত, চলচ্চিত্র, ব্যাঙ্ক সমেত একগুচ্ছ শিল্পে এর গভীর প্রভাব রয়েছে৷ বাজারের মালিকানার দিক থেকে রেডিও বিপণনের চেয়ে ইন্টারনেট বিপণনের গুরুত্ব বৃদ্ধি পাচ্ছে৷ বিশেষতসঙ্গীত শিল্পে ইন্টারনেটের মারফত ব্যবসার পরিমাণ দিন দিন বৃদ্ধি পাছে৷ গ্রাহকেরা সরাসরি ইন্টারনেট থেকে গান পয়সা দিয়ে ডাউনলোড করছেন৷ বর্তমানে ব্যাঙ্কগুলির মধ্যে অনলাইন পরিষেবা প্রদান করার বহর অনেক বেশি চোখে পড়ছে৷ গ্রাহকদের কাছেও অনলাইন পরিষেবা অনেক বেশি অভিপ্রেত কারণ এর ফলে তাদের ব্যাঙ্কে যাওয়ার ঝামেলায় যেতে হয় না৷ দ্রুত গতির ইন্টারনেট কানেকশেন অনলাইন পরিষেবার মান উন্নত করতে সহায়ক হয়েছে৷
ইন্টারনেট মারফত নিলাম, ই-ভাণ্ডারের মতো সুবিধাগুলির ইন্টারনেট বিপণনের অঙ্গ৷ অনলাইন বিজ্ঞাপনের জগৎও উত্তরোত্তর বৃদ্ধি পাচ্ছে৷ এমনকি বর্তমানে ভোটের প্রচারেও ইন্টারনেট বিপণনের সাহায্য নেওয়া কোন নতুন বিষয় নয়। প্রথম বিশ্বের দেশগুলির সঙ্গে পাল্লা দিয়ে উন্নয়নশীল দেশগুলিতেও ব্রডব্যাণ্ড গ্রাহকের সংখ্যা বেড়েই চলেছে।
শাটল-মির কর্মসূচি

শাটল-মির কর্মসূচি একটি রাশিয়া এবং মার্কিন যুক্তরাষ্ট্র-এর যৌথ উদ্যোগের মহাকাশ যাত্রা কর্মসূচি। এটিই প্রথম কর্মসূচি যেখানে মার্কিন নভোচারীরা রুশ সয়ুজে এবং রুশ অভিযাত্রীরা মার্কিন খেয়াযানে করে অন্তরীক্ষে লম্বা সময়ের জন্য গবেষণা করেছে।
এই কর্মসূচিটিকে প্রথম দশা (ফেজ ওয়ান) হিসেবেও অভিহিত করা হয়, কারণ এটি থেকে রাশিয়া এবং যুক্তরাষ্ট্র পারস্পরিক সহযোগিতার মাধ্যমে মহাকাশ বিষয়ক গবেষণা ও অভিজ্ঞতা বিনিময় করেছে। যুক্তরাষ্ট্রের মহাকাশ গবেষণা সংস্থা নাসা ও রাশিয়ার মহাকাশ সংস্থা রসকমসের যৌথ প্রয়াসে এই কর্মসূচির সূচনা হয়। এই ককর্মসূচির ঘোষণা করা হয় ১৯৯৩ সালে এবং ১৯৯৪ সালে প্রথমবারের মত শুরু করা হয়।
স্মাইলিং বুদ্ধ

স্মাইলিং বুদ্ধ (পোশাকি নাম পোখরান-১) হল ভারতের প্রথম পারমাণবিক অস্ত্র পরীক্ষার সাংকেতিক নাম। এটি ১৯৭৪ সালের ১৮ মে রাজস্থানের পোখরানে অনুষ্ঠিত হয়। এই পরীক্ষা জাতিসংঘ নিরাপত্তা পরিষদের পাঁচ স্থায়ী সদস্য রাষ্ট্র ব্যতীত অপর কোনো রাষ্ট্র কর্তৃক ঘোষিত প্রথম পারমাণবিক পরীক্ষা। কানাডা সরকার ভারত সরকারের কাছে যে উপাদান বিক্রয় করে তারই মাধ্যমে এই পরীক্ষা গৃহীত হয়। বোমাটির এক্সপ্লোসিভ ইয়েল্ডের পরিমাণ ছিল ৮ কিলোটন।
ড. রাজা রামান্না ছিলেন দলের প্রধান। অন্যান্য প্রধান বিজ্ঞানীরা ছিলেন ড. পি কে আইয়েঙ্গার, ড. রাজাগোপাল চিদাম্বরম, ড. নাগাপত্তিনাম শম্বশিব বেঙ্কটেশন, ড. আব্দুল কালাম ও ড. ওয়ামান দত্তাত্রেয় পটবর্ধন। তত্ত্বাবধায়ক ছিলেন ড. হোমি এন সেতনা। প্রকল্পটিতে ৭৫ জনের বেশি বিজ্ঞানী নিযুক্ত হননি। গোপনীয়তা বজায় রাখতেই দলটিকে ছোটো রাখা হয়।
তাওয়াক্কুল

তাওয়াক্কুল () একটি আরবি শব্দ। তাওয়াক্কুল এর অর্থ ভরসা করা, নির্ভর করা, স্বীকৃতি প্রদান করা। তাওয়াক্কুল আলা-(আ)ল্লাহ অর্থ হলো আল্লাহর উপর ভরসা করা। ইসলামে তাওয়াক্কুল একটি ইবাদাত (উপাসনা)। আল্লাহ ছাড়া অন্য কোনো উপাস্যের উপর তাওয়াক্কুল করা শির্‌ক হিসেবে গণ্য হয়।
ইসলামে তাওয়াক্কুল হল, মানুষ কল্যাণকর বিষয় অর্জনের জন্য সাধ্যমত চেষ্টা করবে আর ফলাফলের জন্য আল্লাহর উপর ভরসা করবে এবং তাকদিরের উপর বিশ্বাস রাখবে।
তাওয়াক্কুল সম্পর্কে কুরআনের কয়েকটি আয়াতের ভাবানুবাদ:
হেমেন্দ্রনাথ চট্টোপাধ্যায়

হেমেন্দ্রনাথ চট্টোপাধ্যায় একজন ভারতীয় বাঙালি বিজ্ঞানী যিনি প্রথম ডায়রিয়া জাতীয় রোগ যেমন কলেরা, আমাশয় প্রতিকারে মৌখিক পুনরুদন থেরাপি বা "ওরাল রিহাইড্রেশন থেরাপি (ওআরটি)" উদ্ভাবন করেন। ১৯৫৩ সালে কলকাতায় তিনি একটি হাসপাতালে তিনি প্রথম তাঁর প্রস্তাবিত খাবার স্যালাইন কলেরা প্রতিকারে ব্যবহার করেন এবং সফল হন। তার গবেষণা পত্র ১৯৫৩ সালে বিখ্যাত জার্নাল ল্যানসেট এ প্রকাশিত হয়। ১৯৫৩ সালে তিনি কলকাতার চিত্তরঞ্জন হাসপাতালে কর্মরত ছিলেন।
সজনে

সজনে (বৈজ্ঞানিক নাম: "Moringa oleifera") হচ্ছে Moringaceae পরিবারের "Moringa" গণের একটি বৃক্ষ জাতীয় গাছ। সজনের কাঁচা লম্বা ফল সবজি হিসেবে খাওয়া হয়, পাতা খাওয়া হয় শাক হিসেবে। খরা সহিষ্ণু ও গ্রীষ্মপ্রধান অঞ্চলের একটি উদ্ভিদ। ডাল ও বীজের মাধ্যমে বংশবিস্তার করলেও আমাদের দেশে সাধারণত ডালের মাধ্যমে বা অঙ্গজ জননের মাধ্যমে বংশবিস্তার করানো হয়। গ্রীষ্মকাল বিশেষত এপ্রিল মাসের মাঝামাঝি থেকে শেষ পর্যন্ত ডাল রোপণের উপযুক্ত সময়।
সজিনা গাছের পাতাকে বলা হয় অলৌকিক পাতা। এটি পৃথিবীর সবচেয়ে পুষ্টিকর হার্ব। গবেষকরা সজিনা পাতাকে বলে থাকেন নিউট্রিশন্স সুপার ফুড এবং সজিনা গাছকে বলা হয় মিরাকেল ট্রি।
এটির শাক হিসেবে ব্যবহৃত পাতা ভিটামিন এ-এর এক বিশাল উৎস। সজনের পাতা এবং ফল উভয়ের মধ্যেই বিপুল পরিমাণে পুষ্টি আছে। এতসব পুষ্টিগুণ একসাথে আছে বলেই এর মাধ্যমে "রোগ প্রতিরোধ ক্ষমতা" এবং "জীবন ধারণের পুষ্টি" দুটোই পাওয়া যায়।
প্রতিক্রিয়া: ডঃ লয়েল ফিউগিল এর মতে, দৈনিক এই পাতা গ্রহণে কোন ধরনের নেতিবাচক প্রতিক্রিয়া নেই।
অন্যান্য প্রাণীর খাদ্য হিসেবেঃ সজনে পাতা রুমিনেন্ট জাতীয় প্রাণীদের ক্ষেত্রে প্রোটিনের একটি অন্যতম উৎস হিসেবে ব্যবহার করা হয় যার মাঝারি মানের রুচিকরতা বিদ্যমান। পোল্ট্রি, শূকর, খোরগোশ এবং মাছের জন্য খাদ্য হিসেবে এই পাতা ও বীজের ব্যবহার বেশ কার্যকর।  
সজনে এর মূল অনেক সময় বিষাক্ত হতে পারে, যা স্নায়ুকে অবশ করে দিতে পারে। তাই খাওয়ার ক্ষেত্রে এটি বর্জন করাই শ্রেয়।এছাড়া এর বীজ মাছ এবং খরগোশের জন্যেও বিষাক্ত হতে পারে। তাই সতর্কতা অবলম্বন আবশ্যক।
ডায়াল এম ফর মার্ডার

ডায়াল এম ফর মার্ডার (ইংরেজি ভাষায়: Dial M for Murder) আলফ্রেড হিচকক পরিচালিত "হাউক্যাচেম" (howcathem) চলচ্চিত্র যা ১৯৫৪ সালে মুক্তি পায়। ওয়ার্নার ব্রাদার্স প্রযোজিত এই চলচ্চিত্রটি করা হয়েছে একই নামের একটি ইংরেজি নাটক থেকে। নাটকটি রচনা করেছিলেন ইংরেজ নাট্যকার ফ্রেডেরিক নট (১৯১৬-২০০২)।
১৯৫২ সালে বিবিসি-র টেলিভিশন নাটিকা হিসেবে ডায়াল এম ফর মার্ডার প্রথমবারের মত প্রদর্শিত হয়। ঐ একই বছর তা মঞ্চায়িত হয়। ব্রডওয়ে স্টুডিও সেই মঞ্চায়নটি করেছিল। চলচ্চিত্রের চিত্রনাট্য নট নিজেই লিখেছেন, উল্লেখ্য ১৯৫৪ সালেই তিনি যুক্তরাষ্ট্রে চলে এসেছিলেন।
নাটকটিতে কেবল একটি দৃশ্যপট ব্যবহার করা হয়েছিল: লন্ডনে ওয়েন্ডিসের ফ্ল্যাট (৬১এ চ্যারিংটন গার্ডেন্‌স, মেইডা ভ্যালে)। কিন্তু হিচককের সিনেমায় একটি অতিরিক্ত দৃশ্যপট যোগ করা হয়েছে: একটি ক্লাবঘর। এছাড়া বাড়ির বাইরের রাস্তা এবং টেলিফোন বুথের কিছু শট নেয়া হয়েছিল। ব্রডওয়েতে মঞ্চ নাটকটি দেখার পর ক্যারি গ্র্যান্ট এতে "টনি ওয়েন্ডিস" চরিত্রে অভিনয় করতে চেয়েছিলেন। কিন্তু স্টুডিও বুঝতে পারে, ক্যারি গ্র্যান্ট নিজের স্ত্রীকে হত্যার ব্যবস্থা করছেন- দর্শকরা এমনটি মানতে পারবে না। এজন্য তাকে নেয়া হয়নি।
২০০৮ সালের জুন মাসে আমেরিকান ফিল্ম ইনস্টিটিউট তাদের "টেন টপ টেন" তালিকা প্রকাশ করে। এতে সর্বকালের সেরা ধ্রুপদী চলচ্চিত্রগুলোর ক্রম করা হয়েছিল। ১,৫০০ লোকের ভোটের মাধ্যমে "ডায়াল এম ফর মার্ডার"কে সর্বকালের রহস্য চলচ্চিত্রের তালিকায় ৯ নম্বরে স্থান দেয়া হয়।